53ο ΦΕΣΤΙΒΑΛ ΚΙΝΗΜΑΤΟΓΡΑΦΟΥ ΘΕΣΣΑΛΟΝΙΚΗΣ | Greek News Blog\nΤο 53ο Φεστιβάλ Κινηματογράφου Θεσσαλονίκης φιλοξενεί συνολικά 14 ελληνικές ταινίες που θα συμμετάσχουν στη φετινή διοργάνωση. Αυτές οι ταινίες θα πραγματοποιήσουν πρεμιέρα στη Θεσσαλονίκη, συμμετέχοντας στις επιμέρους ενότητες του 53ου Φεστιβάλ Κινηματογράφου Θεσσαλονίκης, Διεθνές Διαγωνιστικό, Ελληνικές Ταινίες 2012, Ελληνικές Συμπαραγωγές και Ειδικές Προβολές.\nΗ ταινία του Έκτορα Λυγίζου.\nΑναλυτικά οι ταινίες ανά τμήμα στο οποίο θα φιλοξενούνται είναι οι εξής:\nΕιδικές προβολές θα πραγματοποιήσουν στη Θεσσαλονίκη, η νέα ταινία του Νίκου Κούνδουρου με τίτλο «Το πλοίο για την Παλαιστίνη», η ταινία «The capsule», της Αθηνάς Ραχήλ Τσαγγάρη, καθώς και η πρόσφατη δημιουργία του The Boy (Αλέξανδρος Βούλγαρης) με τίτλο «Χιγκίτα».\nΗ τελευταία ταινία του Νίκου Κούνδουρου.\nΠρεμιέρα θα πραγματοποιήσουν στο 53ο Φεστιβάλ Θεσσαλονίκης, οι ταινίες «Συγχαρητήρια στους αισιόδοξους;», της Κωνσταντίνας Βούλγαρη, «Μπιγκ Χιτ», του Κάρολου Ζωναρά, «11 συναντήσεις με τον πατέρα μου», του Νίκου Κορνήλιου, «Κίτρινη πόλη», του Σάββα Κατιρτζίδη και «Kame koummando», του Μανόλη Δαμιανάκη.\nΗ ταινία του Ηλία Γιαννακάκη\nΤέσσερις ελληνικές συμπαραγωγές θα κάνουν επίσης πρεμιέρα στη Θεσσαλονίκη. Πρόκειται για τις ταινίες «Red city», του Μάνου Τσίζεκ (Ελλάδα, Ηνωμένο Βασίλειο), «Loveless zoritsa», των Ράντοσλαβ Πάβκοβιτς και Χριστίνας Χατζηχαραλάμπους, (Ελλάδα, Σερβία, Κύπρος, Πολωνία), «Papadopoulos & Sons», του Μάρκου Μάρκου (Ελλάδα, Ηνωμένο Βασίλειο) και «Τηλεμάχειαι», του Αλεξάντερ Νάλι (Ελλάδα, Ηνωμένο Βασίλειο).\nΗ ταινία του Αλεξάντερ Νάλι\nΕκτός από τις 14 ταινίες που θα πραγματοποιήσουν πρεμιέρα στη Θεσσαλονίκη, στην Ψηφιακή Βιβλιοθήκη της Αγοράς του 53ου Φεστιβάλ θα ενταχθούν 19 ελληνικές ταινίες, δίνοντας την ευκαιρία στους δημιουργούς τους να προωθήσουν το έργο τους και να έρθουν σε επαφή με επαγγελματίες του κινηματογραφικού χώρου. Πρόκειται για τις ταινίες «Αίμα», του Διαμαντή Καραναστάση, «Tungsten», του Γιώργου Γεωργόπουλου, «Ελκυστική ψευδαίσθηση», του Πέτρου Σεβαστίκογλου, «Dogs, cats & rats», του Αδριανού Γεωργαντά, «Απρόσμενο πάθος», του Μάκη Πειθή, «Η επιστροφή του Λαζάρου», του Αλέξανδρου Κωνσταντάρα, «L»,του Μπάμπη Μακρίδη, «Η φόνισσα» ή «Η λογική γεννάει τέρατα», της Στέλλας Αρκέντη, «Χίμαιρα», του Κωνσταντίνου Νάνου, «Sold out», των Μιχάλη Γιαρίμουστα και Ελένης Κουζούκα, «Χαιρετίσματα στην Ευρώπη»,ή «Klain Main Puts», του Νίκου Αλευρά, «Μια νύχτα στην Αθήνα», του Δημήτρη Αρβανίτη, «Σενάρια ζωής», του Γιάννη Μπακάλη, «Οι εξωγήινοι», του Ντίνου Θεοδοσίου, «Ο ξένος», του Γιώργου Αγαθονικιάδη, «Φαιά Έλιξ», του Δημήτρη Μάστορα, «Wild and Precious», του Μπιλ Μουσούλις, «Η εξέγερση του Δεκέμβρη», του Δημήτρη Βόρρη και «Narcissus», της Dovile Gasiunaite.\nΓια να δείτε το εισαγωγικό του 53ου Φεστιβάλ Κινηματιγράφου Θεσσαλονίκης πηγαίνετε εδώ\nΕτικέτες: φεστιβάλ κινηματογράφου, κινηματογράφος\nKατηγορίες φεστιβάλ κινηματογράφου, φεστιβάλ κινηματογράφου Θεσσαλονίκης, θεσσαλονίκη, κινηματογράφος\n← 53ο ΦΕΣΤΙΒΑΛ ΚΙΝΗΜΑΤΟΓΡΑΦΟΥ ΘΕΣΣΑΛΟΝΙΚΗΣ\n53ο ΦΕΣΤΙΒΑΛ ΚΙΝΗΜΑΤΟΓΡΑΦΟΥ ΘΕΣΣΑΛΟΝΙΚΗΣ →


Ρεκόρ εξαγωγών το 2018 | RadioVera.gr - Βολιώτικη ελεύθερη ραδιοφωνία\nΑρχική ΕΙΔΗΣΕΙΣ Ρεκόρ εξαγωγών το 2018\nΡεκόρ εξαγωγών το 2018\nΤο εμπόριο είναι αυτό που δείχνει το δρόμο για την επιστροφή στην κανονικότητα και φαίνεται πως για το 2018 κερδίθηκε το στοίχημα καθώς οι εξαγωγές σημείωσαν ρεκόρ καθώς παρουσίασαν θετικό πρόσημο της τάξης του 15,8%.\nΕιδικότερα, υψηλούς ρυθμούς αύξησης καταγράφουν, για δεύτερη συνεχόμενη χρονιά, οι εξαγωγικές επιδόσεις της χώρας το 2018. Η άνοδος αυτή που οδήγησε σε νέο ιστορικό ρεκόρ, είναι της τάξης του 15,8%, στα 33.021 εκατ. ευρώ από 28.510,6 εκατ. ευρώ το 2017.\nΗ αύξηση αυτή οφείλεται στις ανοδικές τάσεις που καταγράφονται στις ελληνικές εξαγωγές προς όλους τους σημαντικούς πελάτες ελληνικών προϊόντων – και προς την ΕΕ και προς τις Τρίτες Χώρες. Η αύξηση προς την ΕΕ, όπως προαναφέρθηκε, είναι στο 14%, ενώ μεγαλύτερη εμφανίζεται η αύξηση προς Τρίτες Χώρες (17,9%).\nΟι εξαγωγές που κατευθύνονται προς χώρες της ΕΕ είναι πλέον το 52,2% του συνόλου των ελληνικών εξαγωγών, έναντι 47,8% που κατευθύνονται προς Τρίτες Χώρες.\nΕιδικότερα, σύμφωνα με ανάλυση του Πανελλήνιου Συνδέσμου Εξαγωγέων και του Κέντρου Εξαγωγικών Ερευνών και Μελετών (ΚΕΕΜ), επί των προσωρινών στοιχείων της ΕΛΣΤΑΤ, οι εξαγωγές συμπεριλαμβανομένων των πετρελαιοειδών αυξήθηκαν με διψήφιους ρυθμούς και έσπασαν το φράγμα των 30 δισ. ευρώ, φθάνοντας στα 33,02 δισ. ευρώ, αύξηση 15,8% σε σχέση με το 2017 και τα 21,55 δισ. ευρώ μη συμπεριλαμβανομένων των πετρελαιοειδών, ήτοι αύξηση 10,4% σε σχέση με το 2017.\nΠιο αναλυτικά, οι εξαγωγές της Ελλάδας προς την ΕΕ (28) συμπεριλαμβανομένων των πετρελαιοειδών καταλαμβάνουν πλέον μερίδιο 52,2% επί των συνολικών εξαγωγών. Το μερίδιό τους κατά το 2017 ανερχόταν σε 53,1%. Στον αντίποδα, οι εξαγωγές προς τις Τρίτες Χώρες το 2018 σημείωσαν άνοδο και καταλαμβάνουν πλέον μερίδιο επί των συνολικών εξαγωγών 47,8% από 46,9% στο αντίστοιχο δωδεκάμηνο του 2017.\nΗ Ιταλία εξακολουθεί και κατά το 2018 να αποτελεί το σημαντικότερο προορισμό των ελληνικών εξαγωγών ενώ στη δεύτερη θέση παραμένει η Γερμανία όπως και το 2017. Ακολουθεί η Τουρκία και στη συνέχεια η Κύπρος στις ίδιες θέσεις με το περσινό έτος. Ο Λίβανος ανέβηκε κατά μία θέση στη σχετική κατάταξη (5η), ενώ η Βουλγαρία υποχώρησε στην 6η θέση (από την 5η). Στην 7η και 8η θέση βρίσκονται οι ΗΠΑ και το Ηνωμένο Βασίλειο, οι οποίες κατά το 2017 είχαν αντίστροφη σειρά. Την πρώτη δεκάδα των κυριότερων προορισμών, συμπληρώνουν -με άνοδο κατά δύο θέσεις η καθεμία από το 2017, η Αίγυπτος (9η θέση από 11η) και η Ισπανία (10η από 12η).\nΧριστίνα Σακελλαρίδη: Άρση των αντικινήτρων που εμποδίζουν την ανάκαμψη\nΗ πρόεδρος της Πανελλήνιας Ένωσης Εξαγωγέων, Χριστίνα Σακελλαρίδη σχολιάζοντας τα παραπάνω έκανε την εξής δήλωση:\n«Στη νέα εποχή που ξημερώνει για την Ελλάδα, μετά την έξοδο από τα Μνημόνια και τη σκληρή εποπτεία, να αδράξουμε την ευκαιρία που παρουσιάζεται για να οικοδομήσουμε μια βιώσιμη οικονομία που θα στηρίζεται στην εξωστρέφεια και στην εγχώρια παραγωγή. Μόνο έτσι θα δημιουργήσουμε πλεονάσματα και καλά αμειβόμενες θέσεις εργασίας. Είναι απαραίτητο να εστιάσουμε στην αύξηση της παραγωγικότητας και στην άρση των αντικινήτρων που εμποδίζουν την ανάκαμψη.\nΠροηγούμενο άρθροΗ Βενετία επιβάλλει τέλος εισόδου στους τουρίστες\nΕπόμενο άρθροΟ κ. Τσίπρας είναι πολιτικός δολοφόνος


Η Μέρκελ εθεάθη να τρέμει ξανά σήμερα (βίντεο) | Κόσμος | Η ΚΑΘΗΜΕΡΙΝΗ\nΗ καγκελάριος της Γερμανίας εθεάθη και πάλι να τρέμει σήμερα, σε πρωινή συνάντηση που είχε με τον πρόεδρο Φρανκ-Βάλτερ Στάινμάιερ.\nΗ Μέρκελ, 64 ετών, παρευρισκόταν στην τελετή αποχώρησης της υπουργού Δικαιοσύνης Καταρίνα Μπάρλεϊ, η οποία εγκαταλείπει την θέση της για να αναλάβει τα καθήκοντα του ευρωβουλευτή στο Κοινοβούλιο, όταν οι κάμερες την κατέγραψαν να τρέμει.\nΕίναι η δεύτερη φορά σε διάστημα δύο εβδομάδων που η γερμανίδα καγκελάριος καταλαμβάνεται από τρόμο σε δημόσια εμφάνισή της.\nΣτις 18 Ιουνίου, η Μέρκελ εμφανίσθηκε να τρέμει έντονα κατά την υποδοχή του ουκρανού προέδρου Βολοντίμιρ Ζελένσκι στο Βερολίνο, αλλά τότε είχε αποδοθεί σε αφυδάτωση.\nΣτο σημερινό περιστατικό, η καγκελάριος έτρεμε και πάλι αλλά με λιγότερη ένταση, ωστόσο, ήταν εμφανές και η ίδια προσπάθησε και πάλι να το συγκρατήσει.\nΔείτε το στιγμιότυπο στο βίντεο που ακλουθεί, μετά το 7o λεπτό.


Γ. Αλεξιάδης "η Ομοσπονδία να κοιτάει τα λημέρια της" - Εφημερίδα Αγώνας\nΓ. Αλεξιάδης “η Ομοσπονδία να κοιτάει τα λημέρια της”\n17 Νοέ, 2008 10:00 μμ | 0\nΣε μια περίοδο που οι συνέπειες από τη διεθνή οικονομική κρίση και την ύφεση της ανάπτυξης, αρχίζουν σταδιακά να γίνονται ορατές και στη αγορά της Ξάνθης, τα ηνία του της διοίκησης του Εμπορικού Συλλόγου ανέλαβε πριν από μερικές ημέρες ο νέος Πρόεδρος, κ. Γιάννης Αλεξιάδης, ο οποίος καλείται να εκσυγχρονίσει το Σύλλογο, έτσι ώστε να αποτελέσει ένα ουσιαστικό στήριγμα για τον εμπορικό κόσμο της Ξάνθης.\nΟ κ. Αλεξιάδης αναλαμβάνει τη διοίκηση του Εμπορικού Συλλόγου σε μια πράγματι δύσκολη περίοδο για τα μέλη του Συλλόγου, όπου τα προβλήματα είναι ιδιαίτερα αυξημένα.\nΓια αυτό και το πρώτο στόχο που θέτει, προκειμένου να αποκτήσει δύναμη ο παραγωγικός αυτός φορέας των καταστηματαρχών είναι η ενεργοποίηση όλων. “Αυτό που θέλω να πω είναι ότι πρέπει να συζητήσουμε πλέον για ενεργοποίηση περισσοτέρων μελών στο Σύλλογο.\nΤο βασικό μας μέλημα, ο βασικός μας στόχος για αρχή είναι να φέρουμε περισσότερο κόσμο στο Σύλλογο. Από εκεί και πέρα θα αποκτήσουμε σίγουρα και περισσότερη δύναμη και θα μπορέσουμε να επιδιώξουμε καλύτερα την επίλυση των πολλών προβλημάτων του κλάδου μας”.\nΣτο ερώτημα ποιο είναι το άμεσο πρόβλημα που αντιμετωπίζουν οι έμποροι της Ξάνθης, ο νέος πρόεδρος του Εμπορικού Συλλόγου τόνισε “είναι η μείωση της εμπορικής κίνησης. Δεν ξέρω σε αυτό το θέμα πως μπορούμε να κινηθούμε, αλλά φαντάζομαι πως έχοντας περισσότερο κόσμο στους κόλπους του Συλλόγου, μπορούμε να διεκδικήσουμε με μεγαλύτερη πειθώ”.\nΠάντως κατά την άποψη του κ. Αλεξιάδη το ωράριο λειτουργίας των καταστημάτων, αυτή τη στιγμή δε βρίσκεται στις πρώτες θέσεις των προς επίλυση προβλημάτων του φορέα.\nΠροσθέτοντας με νόημα χαρακτηριστικά “η περιβόητη Παρασκευή κάποτε θα ανοίξει από χέρι. Προς το παρόν δε συντρέχει τέτοιος λόγος. Ήδη διαβάζοντας ορισμένα άρθρα εφημερίδων πανελλαδικής κυκλοφορίας, αναφέρουν ότι μεγάλα πολυκαταστήματα σκέφτονται να μειώσουν το ωράριο λειτουργίας τους. Είναι δύσκολες οι εποχές και άρα κάπως άκυρο να μιλάμε και για άνοιγμα της αγοράς την Παρασκευή. Εάν συνέτρεχε λόγος να ανοίξουμε και την Παρασκευή, να ξέρετε ότι όλοι οι επαγγελματίες θα άνοιγαν. Έχουμε ήδη πρόβλημα κίνησης στα μαγαζιά μας, οπότε δε νομίζω να συντρέχει λόγος για περισσότερες ώρες λειτουργίας”.\nΣτη συνέντευξη που μας παραχώρησε ο νέος πρόεδρος του Εμπορικού Συλλόγου Ξάνθης, ο “Α” εμμένοντας στο θέμα του ωραρίου καθώς το τελευταίο διάστημα αποτελεί θέμα συζήτησης ανάμεσα σε ΟΕΒΕ, Επιμελητήριο-έχουν καταθέσει και τις προτάσεις τους για το ωράριο λειτουργίας των καταστημάτων-, του έθεσε το ερώτημα για το αν τελικά ο εμπορικός κόσμος είναι διχασμένος σε ότι αφορά με το ωράριο της αγοράς .\nΟ κ. Αλεξιάδης απαντώντας, έστειλε καταρχήν μήνυμα στον πρόεδρο της ΟΕΒΕ Ξάνθης, κ. Σωτήρη Τσιακίρογλου, αφήνοντας να εννοηθεί πως είναι αναρμόδιος να θέτει προτάσεις για το ωράριο των εμπορικών καταστημάτων, ενώ επισήμανε πως το ωράριο βάσει νόμου είναι ελεύθερο, ούτως ή άλλως.\n“Η Ομοσπονδία θα έλεγα ότι δεν είναι αρμόδια να καταθέσει κάποια πρόταση πάνω σε αυτό το θέμα. Η Ομοσπονδία θα έλεγα ότι θα έπρεπε να κοιτάζει τα δικά της λημέρια. Τώρα όσον αφορά το Επιμελητήριο, εντάξει, έκανε μια πρόταση. Τώρα αν τα μέλη του Εμπορικού Συλλόγου έχουν διχαστεί, που μπορεί αι να συμβαίνει, μπορούν να ανοίγουν όποτε θέλουν. Και να σας πω όποιος θέλει, ανοίγει όποια ώρα θέλει, έτσι; Το ωράριο είναι ελεύθερο έτσι ή αλλιώς, από τις 9 το πρωί μέχρι τις 9 το βράδυ. Με αυτό το σκεπτικό θα πρέπει να ανοίγουμε συνέχεια, είμαστε όμως και εμείς άνθρωποι, έχουμε ανάγκες και υποχρεώσεις. Και φυσικά τα χρήματα για να κρατήσουμε επιπλέον ώρες ανοιχτά τα καταστήματά μας”.\nΤέλος, στο θέμα του ανταγωνισμού που αντιμετωπίζουν με τα πολυκαταστήματα, ο Γιάννης Αλεξιάδης απάντησε πως οι έμποροι της Ξάνθης επενδύουν στον τόπος και για αυτό θα πρέπει να στηριχθούν κα από τους καταναλωτές, οι οποίοι θα πρέπει πάνω από όλα να κάνουν έρευνα αγοράς πριν καταλήξουν σε κάποιο κατάστημα.\n“Όταν ήρθαν τα σούπερ μάρκετ πριν από χρόνια, είχαν κλείσει τα περισσότερα συνοικιακά παντοπωλεία και μανάβικα. Τις θέσεις ανεργίας τις αναπληρώσαμε με μισές θέσεις εργασίας. Το βασικότερο σημείο μας είναι να γίνουμε Ξανθιώτες. Να υποστηρίξουμε την αγορά της Ξάνθης. Έχει κατάλληλα προϊόντα και καλές τιμές. Υπάρχουν παντού και πάντα μη σωστοί συνάδελφοι, αλλά σίγουρα είναι πολύ περισσότεροι οι σωστοί και ευσυνείδητοι έμποροι με ποιοτικά προϊόντα και συμφέρουσες τιμές. Δε βλέπω το λόγο να πηγαίνουμε από εδώ κα από εκεί και να δίνουμε τα χρήματά μα εκτός Ξάνθης. Ότι λεφτά πέφτουν στην Ξάνθη, γυρνούν πίσω στην Ξάνθη, αυτό πρέπει να το καταλάβει ο Ξανθιώτης. Η Ξάνθη έχει τα φόντα , αρκεί ο κόσμος να είναι κοντά στα μαγαζιά μας και να κάνει έρευνα αγορά. Να είναι σίγουρος πως οι συνάδελφοι θα συμμορφωθούν στις απαιτήσεις και ανάγκες των καταναλωτών, σε ότι αφορά την ποιότητα και τις τιμές. Και κάτι τελευταίο εμείς επενδύουμε στην Ξάνθη”.\nΠροηγούμενο Πρόοδος στο πρόγραμμα Διαχείρισης των Στερεών Αποβλήτων\nΕπόμενο ΑΜΑ ΕΧΕΙΣ ΤΕΤΟΙΟΥΣ ΦΙΛΟΥΣ ΤΙ ΤΟΥΣ ΘΕΛΕΙΣ ΤΟΥΣ ΕΧΘΡΟΥΣ


ΚΑΘΗΓΗΤΕΣ ΚΑΙ ΕΠΙΤΗΡΗΤΕΣ ΚΑΤΩ ΤΑ ΧΕΡΙΑ ΑΠΟ ΤΟΥΣ ΦΟΙΤΗΤΕΣ\nΤην Δευτέρα 20/1 στο μάθημα “Αρχαία Φιλοσοφία Α” του Ιωάννη Καλογεράκου στο Τμήμα Φιλοσοφίας σημειώθηκε ένα περιστατικό κατά το οποίο επιτηρητής γρονθοκόπησε έναν φοιτητή πάνω σε έναν διαπληκτισμό που είχαν! Σαν να μην έφτανε αυτό, τον πέταξε έξω από την αίθουσα και του μηδένισε το γραπτό! Τέτοιες πράξεις είναι κατακριτέες και πρέπει να καταγγέλλονται από όλο το φοιτητικό σώμα!\nΣυμπεριφορές σαν και αυτές αποτυπώνουν το ίδιο το σύστημα στο οποίο υπάρχουν. Ένα σύστημα το οποίο αναπαραγάγει την εκμετάλλευση και την επιβολή εξουσίας ανθρώπου σε άνθρωπο, προβάλλοντας ταυτόχρονα σαν μοναδική λύση τον ατομικό δρόμο και τον ανταγωνισμό. Αυτό σημαίνει ένα αέναο κυνήγι προσόντων, την εντατικοποίηση τόσο των σπουδών μας όσο και της ζωής μας. Στο ίδιο πλαίσιο κινείται και η αστική πολιτική της ΝΔ, σε συνέχεια των προηγούμενων ίδιων αφηγημάτων, όπως γίνεται ξεκάθαρο και στο κομμάτι της εκπαίδευσης.\nΤο παραπάνω περιστατικό θα έλεγε κανείς, ότι εύκολα μπορεί να συγκριθεί με τα αλλεπάλληλα ‘γρονθοκοπήματα’ που δέχεται η δημόσια και δωρεάν παιδεία, με το νομοσχέδιο Κεραμέως (κατάργηση ασύλου, διαγραφές φοιτητών ν+2, αξιολόγηση Πανεπιστημίου, εξίσωση πτυχίων κλπ). Σε μια τέτοια συγκυρία ,λοιπόν, που ερχόμαστε αντιμέτωποι με την πλήρη απαξίωση των σπουδών μας ενέργειες σαν και αυτές αποτελούν προφανώς το κερασάκι στην τούρτα!\nΚαμία τέτοια πράξη δεν πρέπει να γίνεται ανεκτή! Κανένας καθηγητής δεν έχει το δικαίωμα να σηκώνει χέρι σε φοιτητή! Τέτοιες συμπεριφορές είναι απαράδεκτες, δεν έχουν θέση στη σχολές μας, οφείλουν να καταδικαστούν από την ακαδημαϊκή κοινότητα και δεν πρόκειται να δείξουμε καμία ανοχή ως φοιτητές/-τριες.\nΚαλούμε σε κινητοποιήση Τετάρτη 29/1 στο γραφείο του καθηγητή Ι. Καλογεράκου στις 11:00(στην 510),στην πρόεδρο του τμήματος και στην κοσμητεία της σχολής.\nΑνθρώπινοι ρυθμοί σπουδών και εξεταστικής\nΔιαβάζουμε συλλογικά, κόντρα στον ατομικό δρόμο και τον ανταγωνισμό\nΝα απολογηθεί ο καθηγητής Καλογεράκος και ο επιτηρητής γι αυτό το συμβάν\nΚαμιά ανοχή στην αυθαιρεσία απο πλευράς καθηγητών-επιτηρητών.\nΝα μη μηδενιστεί ο φοιτητής\nΑναρτήθηκε από Κίνηση ΑΡιστερών ΦΙλοσοφικής στις 3:42 π.μ.\nΟΛΟΙ/ΕΣ ΣΤΗ ΓΕΝΙΚΗ ΣΥΝΕΛΕΥΣΗ ΤΟΥ Φ.Σ ΦΙΛΟΣΟΦΙΚΗΣ ΤΗΝ ΤΕΤΑΡΤΗ 15/1 ΣΤΙΣ 12:00 ΣΤΗΝ 313!\n“Η Ελλάδα αγοράζει μια νέα μοίρα μαχητικών αεροσκαφών F35”, “Τουρκικές προκλήσεις δίχως τέλος, με κάθε μέσο, θα υπερασπιστούμε την εθνική μας ακεραιότητα”, “Αν χρειαστεί θα στείλουμε στρατό στο Ιραν”, “Η Αυστραλία καίγεται, λόγω της κλιματικής αλλαγής”, “Τα 200 ευρώ φτάνουν για να επιβιώσει κάποιος εναν μήνα”, “Νεκροί γονείς τριών παιδιών στο Μεταξουργείο από διαρροή υγραερίου σόμπας” , “Νεκρός εργάτης στη ΛΑΡΚΟ από έκρηξη”. “Κι άλλοι νεκροί πρόσφυγες στο Αιγαίο”, “Πέσιμο της Αστυνομίας σε θεραπευόμενους του 18 άνω”.\nΑυτές είναι κάποιες από τις ειδήσεις που κατακλύζουν την καθημερινότητά μας. Αυτή είναι η κατάσταση που δημιουργείται μέρα με τη μέρα γύρω μας.\nΜέσα σε όλα αυτά, καθώς τα πανεπιστήμια παίζουν μεγάλο ρόλο στο κεντρικό πολιτικό σκηνικό, νέες αναδιαρθρώσεις έρχονται να περάσουν και στα ΑΕΙ, με το πρώτο νομοσχέδιο να έχει ήδη κατατεθεί και να προτείνεται προς ψήφιση στις 25 του μήνα, εν μέσω, προφανώς, εξεταστικής.\nΠοιά είναι η συνολική, όμως, θέση του νομοσχεδίου;\nΤο νομοσχέδιο, έχει ως βασική του θέση την αξιολόγηση των ιδρυμάτων, με βάση την οποία θα δίνεται και η “αρμόδια” χρηματοδότηση. Συγκεκριμένα, συγκροτείται μια “Ανεξάρτητη αρχή”, τόσο ανεξάρτητη που ο πρόεδρος θα είναι κυβερνητικός, στο χέρι της οποίας θα βρίσκεται η ικανότητα αξιολόγησης. Ειδικότερα, το σύστημα χρηματοδότησης που προτείνει το υπουργείο προβλέπει ότι το 80% της χρηματοδότησης των ΑΕΙ θα ορίζεται με βάση συγκεκριμένους, αντικειμενικούς δείκτες Το υπόλοιπο 20% θα χορηγείται με βάση τις επιδόσεις κάθε ΑΕΙ σε συγκεκριμένους δείκτες. Κάθε Ίδρυμα θα επιλέγει την ομάδα κριτηρίων στα οποία θέλει να αξιολογηθεί για να λάβει το 20% της ετήσιας χρηματοδότησης που του αναλογεί.\nΜάλιστα, σε συνέντευξή της, η Κεραμέως ενημέρωσε πως αν κάποια ιδρύματα ή τμήματα δεν πληρούν βασικές προϋποθέσεις, και δεν εξυπηρετούν κάποιες εκπαιδευτικές ανάγκες, τότε ενδεχομένως να καταργηθούν.\nΣτην ίδια συνέντευξη, η υπουργός παιδείας, απαντώντας σε ερώτηση για τη χρηματοδότηση των ιδρυμάτων, αναφέρει\n''Στην ίδια κατεύθυνση, σκοπεύουμε να δημιουργήσουμε ένα πλαίσιο για την υλοποίηση ευρεσιτεχνιών και επιστημονικών ιδεών εντός της ακαδημαϊκής δραστηριότητας, να δώσουμε τη δυνατότητα στα Ιδρύματα να αξιοποιούν αποτελεσματικά έσοδα από επιχειρήσεις έντασης γνώσης (spin-off) και κοινές ερευνητικές δραστηριότητες με ιδιωτικούς φορείς, όπως και να αξιοποιήσουν περισσότερο συμπράξεις δημοσίου και ιδιωτικού τομέα."\nΠοιοι είναι όμως αυτοί οι “αντικειμενικοί δείκτες” με βάση τους οποίους θα αξιολογούνται τα πανεπιστήμια;\nΓια το 20% της χρηματοδότησης προβλέπονται: α) η ποιότητα και αποτελεσματικότητα της εκπαιδευτικής διαδικασίας, β) ερευνητική δραστηριότητα, γ) οι δράσεις εξωστρέφειας του ιδρύματος .Δηλαδή: αριθμητική σχέση αποφοίτων προς εισερχόμενους φοιτητές, αξιολόγηση των παρεχόμενων εκπαιδευτικών υπηρεσιών από τους φοιτητές, επαγγελματική απορρόφηση αποφοίτων, αριθμός δημοσιεύσεων και έτερο αναφορών ανά καθηγητή, αριθμός συμμετοχών σε διεθνή ανταγωνιστικά προγράμματα έρευνας, αριθμός συμφωνιών συνεργασίας με άλλα Ιδρύματα Ανώτατης Εκπαίδευσης Ελλάδας ή εξωτερικού κ.ά.\nΓια την εξασφάλιση του 80% της χρηματοδότησης προβλέπονται μεταξύ άλλων: συνολικός αριθμός εγγεγραμμένων φοιτητών ανά πρόγραμμα σπουδών, το εκτιμώμενο ετήσιο κόστος σπουδών ανά φοιτητή για κάθε πρόγραμμα σπουδών, η διάρκεια των προγραμμάτων, το μέγεθος και η γεωγραφική διασπορά του ιδρύματος. Με άλλα λόγια, τα πανεπιστήμια, από νομικής άποψης, παραμένουν δημόσια, παρ' όλα αυτά, το τι και πότε διδάσκεται, το περιεχόμενο των πτυχίων, η έρευνα κλπ, αποφασίζονται στο πλαίσιο της ζήτησης και της προσφοράς οι οποίες μετρούνται στη βάση των λογιστικών μονάδων που συνδέονται με το σύστημα αξιολόγησης.\nΤα αντικειμενικά αυτά κριτήρια, λοιπόν, δεν είναι εάν το μάθημα γίνεται με το σωστό τρόπο, το αν τα επαγγελματικά δικαιώματα που δίνει το πτυχίο απαντάνε στις ανάγκες μας, το αν υπάρχει φοιτητική μέριμνα, ή το άν η γνώση που παρέχεται απευθύνεται στις ανάγκες της κοινωνίας και όχι του ιδιωτικού κεφαλαίου. Αντίθετα ελέγχουν το κατά πόσο έχουν αφομοιωθεί από το εκάστοτε τμήμα και ίδρυμα οι επιταγές Κυβέρνησης-Υπουργείου- Κεφαλαίου. Εάν δηλαδή η εκπαιδευτική αναδιάρθρωση έχει υλοποιηθεί και το τμήμα διαθέτει πτυχία με ελάχιστα επαγγελματικά δικαιώματα, εάν έχει προσαρμοστεί πλήρως στις ανάγκες της αγοράς, στο εάν οι όροι φοίτησης γίνονται όλο και πιο εξαντλητικοί και μη βιώσιμοι για τους φοιτητές, ειδικά για τους πιο φτωχούς που αναγκάζονται να εργάζονται παράλληλα με τις σπουδές τους (π.χ μαθήματα αλυσίδες, εργαστήρια και παρουσιολόγια στις παρακολουθήσεις, όρια δήλωσης μαθημάτων στις εξεταστικές). Απαιτούν πανεπιστήμια αποστειρωμένα, με ενταντικοποιημένους ρυθμούς σπουδών, με φοιτητές και φοιτήτριες πειθαρχημένους που θα τρέχουν και θα ανταγωνίζονται σε ένα εξαντλητικό κυνήγι δεξιοτήτων, μπας και προσαρμοστούν όσο πιο καλά γίνεται σ΄αυτά που ζητάει η αγορά εργασίας. Η κίνηση, λοιπόν, του Υπουργείου, να συνδέσει την χρηματοδότηση με το αποτέλεσμα της αξιολόγησης έρχεται, πέρα από άλλα, να δημιουργήσει ένα ασφυκτικό κλίμα σε φοιτητές και ιδρύματα. Θα αποτελέσει άλλο ένα μέσο πίεσης για να υλοποιηθεί η αναδιάρθρωση από τα ιδρύματα. Σχολές που δεν έχουν εναρμονιστεί πλήρως θα καλούνται να διαλύσουν πτυχία και ρυθμούς σπουδών , ενώ όσα δεν προσαρμόζονται, δεν θα χρηματοδοτούνται επαρκώς, αναζητώντας άλλους τρόπους για να εξασφαλίσουν πόρους!\nΜέσα σ' όλα, όπως και όλα αυτά τα χρόνια, εφόσον βασικός πόρος για τα ιδρύματα χρίζεται και το ιδιωτικό κεφάλαιο, ανοίγει και “ο ασκός του Αιόλου”, είτε για δίδακτρα σε προπτυχιακό επίπεδο, όπως ονειρεύεται εδώ και χρόνια το τμήμα Αρχιτεκτονικής Πάτρας ,ή όπως ήδη υπάρχει στο ΕΚΠΑ, με το ξενόγλωσσο προπτυχιακό που ξεκίνησε να λειτουργεί στο Ιστορικό Αρχαιολογικό με δίδακτρα τα 6.000 ευρώ!!!\nΟι περικοπές στην χρηματοδότηση θα σημάνουν ελλείψεις σε υλικοτεχνικό εξοπλισμό, ενώ εν συνόλω η δημόσια και δωρεάν εκπαίδευση θα υποβαθμιστεί περεταίρω, στρώνοντας έτσι το “κόκκινο χαλί” για την προώθηση των ιδιωτικών κολλεγίων, τα πτυχία των οποίων έχουν ισοτιμηθεί με εκείνα των ΑΕΙ. Άρα όχι μόνο δυσχεραίνει η καθημερινότητά μας, αλλά και τα δικαιώματά μας τσακίζονται, ενώ τα πτυχία μας υποβαθμίζονται ακόμα περισσότερο, εντείνοντας το κλίμα ανασφάλειας που επικρατεί για το μέλλον μας!\nΆλλο “αντικειμενικό κριτήριο” είναι η πάταξη της “ανομίας και της εγκληματικότητας”. Βέβαια, γι' αυτούς ανομία και εγκληματικότητα δεν είναι η μείωση της χρηματοδότησης, δεν είναι τα λεφτά που δίνονται στο στρατό και όχι στην παιδεία, δεν είναι τα παιχνίδια που παίζονται πίσω από τους νόμους, με τις επιχειρήσεις και τα πρόσωπα που βολεύονται σε θεσούλες, αλλά ανομία και εγκληματικότητα είναι οι συνελεύσεις, οι καταλήψεις, οι κινητοποιήσεις. Είναι το ίδιο το φοιτητικό κίνημα, είναι το ίδιο το άσυλο, είναι δηλαδή, το δικαίωμά μας να εκφέρουμε την άποψή μας στους χώρους του πανεπιστημίου.\nΚαι ενώ γίνονται αυτά στο κομμάτι της εκπαίδευσης, τα σύννεφα του πολέμου φουντώνουν στην ευρύτερη περιοχή της Ανατολικής Μεσογείου. Ο ανταγωνισμός μεταξύ της ελληνικής αστικής τάξης και της αντίστοιχης Τουρκικής,που είναι αντιδραστικός και από τις δυο πλευρές του Αιγαίου, στα πλαίσια των επικίνδυνων σχεδίων της ελληνικής ολιγαρχίας για τις ΑΟΖ και την εξόρυξη των υδρογονανθράκων σε σύγκρουση με τα αντίστοιχα τουρκικά συμφέροντα διακυβεύει την ειρήνη της περιοχής. Η επιδίωξη της ελληνικής αστικής τάξης την περίοδο αυτή και του πολιτικού της προσωπικού είναι η οικοδόμηση στρατηγικής σχέσης με τις ΗΠΑ και τους συμμάχους της( με τον αντιδραστικό αξονα Ελλάδας-Ισραήλ-Αιγύπτου-ΗΠΑ και την κοινή πολεμική προετοιμασία των χωρών αυτών)αλλά και η συμφωνία για την δημιουργία τριών νέων στρατιωτικών βάσεων για τις ΗΠΑ(Λάρισα, Στεφανοβίκειο, Αλεξανδρούπολη) αλλά και την στρατηγικής σημασίας βάση της Σούδας μόνο πολέμους, δυστυχία και ξερίζωμα λαών μπορούν να φέρουν στην ευρύτερη περιοχή. Γι’όλους τους παραπάνω λόγους, είναι αναγκαίος άμεσα ο αντιπολεμικός ξεσηκωμός των εργαζομένων, του λαού και της νεολαίας και των δυο χωρών που θα προτάξουν την ειρήνη, την φιλία και την συνεργασία των λαών που θα είναι η μόνη απάντηση απέναντι στη λεηλασία των πολυεθνικών, τον ελληνικοτουρκικό ανταγωνισμό ,την εθνικιστική τύφλωση, τον ρατσισμό και την μισαλλοδοξία.\nΓίνεται αντιληπτό ότι τα παραπάνω “καυτά” θέματα, έρχονται να μας επηρεάσουν όλο και περισσότερο. Σε μια συγκυρία, όπου η κατάσταση λαού και νεολαίας όλο και χειροτερεύει με τις συνεχείς εξαγγελίες για περαιτέρω ιδιωτικοποιήσεις, μειώσεις σε μισθούς και συντάξεις, μαζικές απολύσεις και αποστέρηση βασικών αγαθών, το κράτος επιλέγει να καταπνίξει και να απονομιμοποιήσει οποιαδήποτε αντίσταση προκύπτει. Η κατάργηση του Ασύλου ήταν το πρώτο και πιο σημαντικό βήμα, που ήρθε να συμπληρωθεί με την κατάργηση της απεργίας και την ποινικοποίηση της συνδικαλιστικής δράσης των εργαζομένων σε μια προσπάθεια που κάνουν να διαλύσουν τον φοιτητικό και εργατικό συνδικαλισμό! Η όξυνση της καταστολής, με την επίθεση και τον εγκλωβισμό 200 φοιτητών στην ΑΣΟΕΕ, οι βίαιες και εξευτελιστικές συλλήψεις στις πορείες της 17 Νοέμβρη και 6 Δεκέμβρη, οι εκκαθαρίσεις καταλήψεων, οι συνεχείς καταχρήσεις εξουσίας από αστυνομία δείχνουν ότι το δόγμα “Tάξη και Ασφάλεια” επιχειρεί να τρομοκρατήσει τον αγωνιζόμενο λαό και νεολαία που βγαίνει ξανά δυναμικά στο προσκήνιο.\nΔε θέλει πολλή ανάλυση για να κατανοήσουμε την βαθύτερη κατεύθυνση όλων των αλλαγών που αποφασίζονται για τη ζωή μας. Είναι το γνωστό δόγμα της ατομικότητας και του φόβου. Η ψυχρή πραγματικότητα να βιώνουμε την κατάσταση όλοι μαζί, αλλά ο καθένας μόνος του, ψάχνοντας ατομικές λύσεις για προβλήματα που αφορούν όλους. Δεν πρέπει να ακολουθήσουμε τον ατομικό δρόμο. Δεν έχει μεγαλύτερη σημασία το τρίωρο μάθημα, η εξεταστική και ο καλός βαθμός από την ίδια τη ζωή μας. Ποντάρουν στο φόβο μας να θυσιάσουμε αυτές τις “μικρές” προσπάθειες μπροστά στη μεγάλη μας προσπάθεια να αγωνιστούμε για τη ζωή μας.\nΤΟΝ ΛΟΓΟ ΓΙΑ ΤΟ ΜΕΛΛΟΝ ΤΟΥΣ ΤΟΝ ΕΧΟΥΝ ΟΙ ΦΟΙΤΗΤΕΣ!\nΤο τελευταίο διάστημα έχει ανοίξει πιο έντονα στην επικαιρότητα μια συζήτηση για ηλεκτρονικές ψηφοφορίες και στις γενικές συνελεύσεις, αλλά ακόμα και στις φοιτητικές εκλογές. Αν κοιτάξουμε λίγο πέρα από τις κορώνες της κυβέρνησης για ‘’δήθεν’’ μεγαλύτερη συμμετοχή των φοιτητών στις αποφάσεις και ‘’θωράκιση του αδιάβλητου των διαδικασιών’’, θα δούμε ξεκάθαρα τη στόχευση να υπονομεύσει τις διαδικασίες των φοιτητών, έτσι όπως αυτές εκφράζονται μέσα από τα πρωτοβάθμια όργανα τους δηλαδή τους συλλόγους, αλλά και τον ίδιο τον φοιτητικό συνδικαλισμό ουσιαστικά!\nΟι φοιτητικοί σύλλογοι δεν ‘’γεννήθηκαν’’ από τη μια μέρα στην άλλη. Αποτελούν κατάκτηση του φοιτητικού κινήματος, είναι τα όργανα που επέλεξαν οι ίδιοι οι φοιτητές για να ασκούν πολιτική, τα όποια διατηρούν την ανεξαρτησία τους από το κράτος και τους φορείς του και μέλη τους είναι όλοι οι εγγεγραμμένοι φοιτητές της κάθε σχολής. Μέσω ανοιχτών διαδικασιών (δηλαδή γενικών συνελεύσεων), οι σύλλογοι συζητούν και αποφασίζουν για τα προβλήματα, τις δράσεις και τον τρόπο που αντιπαλεύουν τις εκπαιδευτικές μεταρρυθμίσεις που τσακίζουν τα πτυχία και την προοπτική μας, να εξαθλιώσει περισσότερο τα πληττόμενα κομμάτια της κοινωνίας. Αποτελούν το μεγαλύτερο ‘’όπλο’’ του φοιτητικού κινήματος και ακριβώς αυτή τους την ιδιότητα θέλει να πλήξει αυτή τη στιγμή η κυβέρνηση της ΝΔ και τα αστικά επιτελεία για να συνεχίσουν και πιο έντονα να κερδοσκοπούν στις πλάτες των φοιτητών ανοίγοντας το δρόμο για την κατάργηση και του ίδιου του δημόσιου δωρεάν πανεπιστημίου.\nΑς ξεκινήσουμε από τα επιχειρήματα της κυβέρνησης: Πως είναι δυνατή η μεγαλύτερη συμμετοχή των φοιτητών μέσω της ηλεκτρονικής ψηφοφορίας όταν δεν θα μπορούν καν να συμμετέχουν ενεργά στη διαδικασία λήψης αποφάσεων; Μιλάμε επομένως για μέτρο που στοχεύει στον εκφυλισμό των συλλογικών διαδικασιών των φοιτητών, μιας και αυτές θα αντικαθίστανται από ψηφοφορίες τύπου ‘’ψήφος προτίμησης’’ όπως υπάρχουν πχ στο ίντερνετ για την προτίμηση του τάδε η του δείνα προϊόντος. Παρακάμπτονται έτσι έμπρακτα οι δημοκρατικές διαδικασίες που δίνουν τη δυνατότητα στους φοιτητές να συζητήσουν, να διαφωνήσουν και τελικά να διαμορφώσουν άποψη για το τάδε η το δείνα ζήτημα. Ακόμα όσον αφορά το αδιάβλητο των διαδικασιών, και πάλι γεννάται το ερώτημα πώς ακριβώς θα εξασφαλιστεί αυτό όταν μιλάμε για μια διαδικασία η οποία δεν θα βρίσκεται υπό τον έλεγχο των ίδιων των φοιτητών, αλλά από ηλεκτρονικές πλατφόρμες στις οποίες και πάλι δεν θα έχουν εποπτεία οι φοιτητές. Κάνοντας αυτές τις σκέψεις βλέπουμε λοιπόν όλο και πιο ξεκάθαρα ότι η κυβέρνηση προσπαθεί σταδιακά να αφαιρέσει από τους φοιτητές το δικαίωμα να συζητούν ελεύθερα για τις πολιτικές τους απόψεις, να ασχολούνται με τα προβλήματα των σχολών τους, να αποφασίζουν για αυτά που πιστεύουν ότι μπορούν να βελτιώσουν τους όρους φοίτησης τους κλπ. Πρόκειται για μια νομιμοποίηση από το κράτος του ότι οι φοιτητές πλέον έτσι θα συζητάνε μέσα στις σχολές, έτσι θα αποφασίζουνε, για μια κηδεμονία του κράτους πάνω στο φοιτητικό κίνημα.\nΤον τρόπο που θα συζητάνε οι φοιτητές θα τον επιλέξουνε οι ίδιοι! Το φοιτητικό κίνημα δεν έχει ανάγκη καμία κηδεμονία από κανένα κράτος! Μέσα από τις γενικές μας συνελεύσεις θα συζητάμε για τα προβλήματα που μας απασχολούν, για τις απαντήσεις που θα δώσουμε σε όλους αυτούς που θεωρούν τη γενιά μας ξοφλημένη και θέλουν να κερδοσκοπήσουνε πάνω στις πλάτες μας.\nΑναρτήθηκε από Κίνηση ΑΡιστερών ΦΙλοσοφικής στις 3:10 μ.μ.\nΣΤΙΣ ΤΡΑΠΕΖΕΣ ΛΕΦΤΑ ΣΤΗΝ ΝΕΟΛΑΙΑ ΣΦΑΙΡΕΣ......\nΓια πολλοστή φορά φέτος, την προηγούμενη εβδομάδα οι φοιτητές βγήκαν μαζικά στους δρόμους, διαμαρτυρόμενοι για τα επερχόμενα νομοσχέδια για την παιδεία. Νομοσχέδια που μιλάνε για διαγραφές φοιτητών, μέτρο που από την μια θα έρθει να πετάξει εκτός πανεπιστημίου τα πιο πληττόμενα κομμάτια των φοιτητών, φοιτητές δηλαδή που εργάζονται παράλληλα με τις σπουδές τους(το 40% της νεολαίας αναγκάζεται να δουλέψει,έστω και περιστασιακά,κατα την διάρκεια των σπουδών του) για να μπορέσουν να ανταπεξέλθουν στην καθημερινότητα τους, άρα κατ’επέκταση να παρατείνουν και τις σπουδές τους. Από την άλλη με το μέτρο αυτό θα πειθαρχηθεί η νεολαία σε ένα πιο αυστηρό μοντέλο φοιτητή με την περαιτέρω ένταση του ρυθμού σπουδών,οδηγώντας ετσι παράλληλα σε δραστική μείωση του δημιουργικού ελεύθερου χρόνου του. Μια πιο εντατικοποιημένη καθημερινότητα, με ακόμα λιγότερες παροχές και ακόμη μεγαλύτερη επίθεση στα επαγγελματικά μας δικαιώματα και στην εργασιακή μας προοπτική. Αυτό καταλήγει ως συμπέρασμα όταν μιλάνε για αξιολόγηση των ιδρυμάτων και χρηματοδότηση μέσω αυτής. Κάθε πτυχή του Πανεπιστημίου θα υπάγεται στους νόμους της αγοράς,άκομη και η παρεχόμενη γνώση θα αξιολογείται με βάση τους κανόνες της ανταποδοτικότητας,αλλάζοντας και δυσκολεύοντας τους όρους φοίτησης με την επιβολή μαθημάτων-αλυσίδες και με τρανο παράδειγμα το τμήμα της Ψυχολογίας που το όριο δήλωσης μαθημάτων ειναι μολις 8(!).Παράλληλα η αξιολόγηση συνδέεται με την περαιτέρω δραστηριοποίηση των επιχειρησεων εντός του Πανεπιστημιού με στοχό την κερδοφορία του κεφαλαίου έντος τους.Τέλος στις πάγιες ελλείψεις στα Πανεπιστήμια,έρχεται να απαντήσουν οι ΣΔΙΤ(Σύμπραξη Δημόσιου με τον Ιδιωτικό Τομέα).Η Κυβέρνηση επιθυμεί να γενικεύσει αυτό το καθεστώς σε ο,τι προκύψει.Εστίες με ενοίκια και σκληρούς κανονισμούς,πολυτελείς λέσχες και ό,τι άλλο σκαρφιστεί κανείς!Είναι προφανές οτι οι υπηρεσίες αυτές θα ειναι δυσβάσταχτες για τα παιδιά των φτωχών και λαικών οικογενειών.\nΌλα αυτά επιλέγουν όμως να τα συζητήσουν, σε Υπουργεία και ξενοδοχεία, μακριά από εκεί που ζουν και δρουν οι φοιτητικοί σύλλογοι,αγνοώντας τους προβληματισμούς των φοιτητών και τις αποφάσεις τους μέσα απο τις γενικές τους συνελεύσεις. Έτσι έγινε και το διήμερο 28-29 Νοεμβρίου που επέλεξαν να γίνει Σύνοδος Πρυτάνεων, στο Καβούρι! Μιλάνε για καταλήψεις που προκύπτουν από αποφάσεις μειοψηφιών,όταν 7-8 Πρυτάνεις κλείνονται σε ένα υπερπολυτελές ξενοδοχείο, στην άλλη άκρη της Αθήνας και σχεδιάζουν να διαλύσουν το μέλλον μας και τις σπουδές μας. Μάλιστα η απάντηση στους 10 φοιτητικούς συλλόγους που κινητοποιήθηκαν ήταν διμιοιρίες ΜΑΤ-ΟΠΚΕ, δίκυκλα της ΔΕΛΤΑ, και μάλιστα ξύλο και δακρυγόνα με αποτέλεσμα 4 συνάδελφοι μας να καταλήξουν στο νοσοκομείο με ανοιγμένα κεφάλια και σπασμένα χέρια!\nΗ ένταση της καταστολής που έχει παρατηρηθεί τους τελευταίους μήνες, δεν είναι τυχαία.Στην προσπάθειά τους να επιβάλλουν τον «Νόμο και την Τάξη» στην κοινωνία χτυπούν ασυστόλως, συλλαμβάνουν κόσμο κάτω από το σπίτι του, εκκενώνουν καταλήψεις(βλ. διορια που έδωσε το Υπουργείο Προστασίας του Πολίτη για εκκενώσεις καταλήψεων εντός 15 ημερών) και αντιμετωπίζουν μετανάστες και αγωνιστές σαν «ενοχλητικά σκουπίδια» που πρέπει να καθαριστούν. Η κρατική καταστολή έχει φτάσει σε τέτοιο επίπεδο γιατί αντιλαμβάνονται οτι η νεολαία έχει την δύναμη να τους χαλάσει τα σχέδια. Δημιουργούν ενα κλίμα τρομοκρατίας στην κοινωνία(και σε ιδεολογικο επίπεδο) καταστέλλοντας και φιμώνοντας οποιαδήποτε αγωνιζόμενη φωνή αντιστέκεται στην κυρίαρχη πολίτικη που έρχεται να καταστρέψει το μέλλον μας.\nΟι μέρες του Δεκέμβρη είναι άρρηκτα συνδεδεμένες με την κρατική-αστυνομική δολοφονία του 15χρόνου τότε Αλέξανδρου Γρηγορόπουλο. Ο θάνατος αυτός στοχοποίησε ευθεία την νεολαία, που έβγαινε ήδη μαζικά στο δρόμο, που αμφισβητούσε την κανονικότητά τους, δεν έβλεπε την διέξοδο στον ατομικό δρόμο, αλλά στους μαζικούς αγώνες.Βέβαια ο Δεκέμβρης του 2008 συνδέθηκε και με την έναρξη της παγκόσμιας καπιταλιστικής κρίσης τοτέ που το σύστημα ακριβώς για να σωθεί,ανακεφαλαιοποιήουσε τις τράπεζες και παραλλήλα «σκότωνε» την νεολαία και το μέλλον της.Η νεολαία με κέντρα αγώνα τις κατηλλημένες σχολές, μαζι με χιλιάδες εργαζομένων που βρίσκονταν στον δρόμο έδειξαν οτι δε θα συναινούσαν στις βάρβαρες πολιτικές που ετοίμαζε το κεφάλαιο προκειμένου να σωθεί απο την παγκόσμια κριση αλλά ούτε και στην κρατική καταστολή που συνόδευε αυτές τις πολιτικές και που κορυφώθηκε με τον θανατο του Αλέξη απο τον ειδικο φρουρό Κορκονέα(ο οποίος αυτή την στιγμή κυκλοφορεί ελεύθερος στην κοινωνία)\nΟ τρόμος κράτους και κυβέρνησης, φάνηκε από το γεγονός ότι υπήρχαν σκέψεις να κατέβει ακόμη και ο στρατός στον δρόμο προκειμένου να καταστείλουν την κοινωνική εξέργεση. Έτσι και σήμερα, 11 χρόνια μετά η φλόγα καίει ακόμα μέσα μας. Οφείλουμε να πιάσουμε το νήμα των αγώνων που έχουν ξεσπάσει σε παγκόσμιο επίπεδο και η νεολαία να περιγράψει μια διαφορετική αφήγηση για την ζωή που η ίδια θέλει και επιθυμεί κόντρα στη ζωή και το μέλλον που της επιβάλλουν οι πολιτικές του κεφαλαίου. Μέσα από τις γενικές μας συνελεύσεις να απαντήσουμε στην βάρβαρη πολιτική τους, με αγώνες και διεκδικήσεις, που θα ρίξουν αυτή και κάθε κυβέρνηση που μας επιτίθεται. Να στοχοποιήσουμε όλους όσους μιλάνε για νέους Γρηγορόπουλος, περνάνε και υλοποιούν νομοσχέδια εκτρώματα, και εντός και εκτος σχολής. Να ενώσουμε τους αγώνες μας και με τους εργαζομένους και τους μετανάστες που διώκονται συνεχώς.\n ΟΛΟΙ/ΟΛΕΣ ΣΤΗΝ ΓΕΝΙΚΗ ΣΥΝΕΛΕΥΣΗ ΤΟΥ ΣΥΛΛΟΓΟΥ ΜΑΣ ΤΗΝ ΤΕΤΑΡΤΗ 4/12 ΣΤΙΣ 12 ΣΤΗΝ 313\n ΟΛΟΙ/ΟΛΕΣ ΣΤΗΝ ΚΙΝΗΤΟΠΟΙΗΣΗ ΣΤΗΝ ΣΥΓΚΛΗΤΟ ΤΟΥ ΕΚΠΑ ΤΗΝ ΤΡΙΤΗ 3/12 ΣΤΙΣ 9 ΣΤΗΝ ΠΡΥΤΑΝΕΙΑ\n ΟΛΟΙ/ΟΛΕΣ ΣΤΗΝ ΚΙΝΗΤΟΠΟΙΗΣΗ ΣΤΗΝ ΚΟΣΜΗΤΕΙΑ ΤΗΣ ΣΧΟΛΗΣ ΜΑΣ ΣΤΗ 13:00\nΑναρτήθηκε από Κίνηση ΑΡιστερών ΦΙλοσοφικής στις 12:35 μ.μ.\nΟΙ ΜΕΤΑΝΑΣΤ(ΡΙ)ΕΣ ΕΙΝΑΙ ΤΗΣ ΓΗΣ ΟΙ ΚΟΛΑΣΜΕΝΟΙ/ΕΣ\nΤην πίστη της στο δόγμα «τάξη και ασφάλεια» φανερώνει η Κυβέρνηση της Νέας Δημοκρατίας ήδη από τους πρώτους μήνες της διακυβέρνησής της.Από το καλοκαίρι η Αστυνομία έχει ξεκινήσει επιχειρήσεις εκκένωσης σε μια σείρα απο καταλήψεις στο Κέντρο της Αθήνας που στέγαζαν πρόσφυγες,ενώ οι καταλήψεις αυτές στη συνέχεια σφραγίστηκαν.Η Ν.Δ και ο νέος δήμαρχος της Αθήνας,ο Μπακογιάννης,συνεχίζουν να επιδιώκουν έναν απο τους μεγαλύτερους επικοινωνιακούς στόχους της: να καθαρίσουν το ‘’άβατο’’ των Εξάρχείων, αλλά και το κέντρο της Αθήνας ευρύτερα από τα λεγόμενα ΄΄σκουπίδια’, να αποπροσανατολίσουν ουσιαστικά τον λαό από την βάρβαρη πολιτική τους, και να το καλλιεργήσουν το ρατσιστικό μένος .Το ‘’καθάρισμα’’ αυτό βέβαια δεν έχει να κάνει με κανέναν έμπορο ναρκωτίκων,με κανέναν βιαστή άλλα έχει να κάνει με τούς εσωτερικούς εχθρούς του κράτους,που είναι το κίνημα και οι κατατρεγμένοι πρόσφυγες. Βέβαια, πολλοί απο τους πρόσφυγες αλλά και τα μέλη των καταλήψεων είχαν πεταχτεί έξω και επί Κυβέρνησης ΣΥΡΙΖΑ ακόμα και αν προσπαθούσε να το κάνει αθόρυβα. Χαρακτηριστικές ήταν οι δηλώσεις της τότε Υπουργού Προστασίας του Πολίτη,Όλγας Γεροβασίλη που τόνιζε οτι «η Ελληνική Αστυνομία δρα μεθοδικά και με οργανωμένο σχέδιο για να αντιμετωπίσει τα ζητήματα εγκληματικότητας και παραβατικότητας».Εγκληματίες λοιπον και παραβάτες οι πρόσφυγες και για τον ΣΥΡΙΖΑ!\nΗ ανθρώπινη φρίκη παρόλα αυτά συνεχίζεται στα στρατόπεδα συγκέντρωσης για τους πρόσφυγες και μετανάστες. Εκεί που έχει χαθεί κάθε έννοια ανθρωπισμού,έχει ευτελιστεί η αξία της ανθρώπινης ζώης και έχει κυριάρχησει ο θάνατος και οι απάνθρωπες συνθήκες διαβίωσης. Χαρακτηριστικό παράδειγμα είναι το κολαστήριο της Μόριας που έχουν στοιβαχθεί 13.000 ανθρώπινες ψυχές, σε μια δομή που έπρεπε να ‘’φιλοξενεί’’ μερικές χιλιάδες προσφύγων.Δεκάδες είναι τα περιστατικά θανάτου ακόμη και μικρών παιδιών, τραυματισμών αλλα και εξεγέρσεων των προσφύγων στην Μόρια κάθως οι συνθήκες που ζούν εκεί είναι αποκρουστικές. Ιδιαίτερα προκλητική ήταν η στάση της Κυβέρνησης που έστειλε διμοιρίες ΜΑΤ απο την Αθήνα στην Λέσβο(!) αντι να βοηθήσει τους απελπισμένους και εξοργισμένους πρόσφυγες.Πρόκειται για ένα έγκλημα διαρκείας που οφείλεται στην απαράδεκτη ρατσιστική συμφωνία Ε.Ε-Τουρκίας με την οποία υψώνονται αιματοβαμμένα τείχη στους πρόσφυγες,με δεκάδες χιλιάδες να εγκλωβίζονται στην Ελλάδα και ειδικά στα νήσια.Για την τραγική κατάσταση στη Μόρια,στο Βαθύ της Σάμου και στα άλλα στρατόπεδα συγκέντρωσης τεράστιες ευθύνες έχει η Ε.Ε και οι ελληνικές κυβερνήσεις,της ΝΔ που κλιμακώνει την ρατσιστική της πολιτική,μιλώντας για αποτροπή εισόδου των προσφύγων στη χωρα άλλα και του ΣΥΡΙΖΑ που συμφώνησε και υλοποίησε την Κοινή Δήλωση Ε.Ε-Τουρκίας και συνολικά την αντιδραστική πολιτική της Ε.Ε.\nΜέσα σε όλα αυτά,με απόφαση του ΚΥΣΕΑ καταργείται το δικαίωμα των προσφύγων,των οποίων απορρίπτεται η αίτηση ασύλου,να προσφύγουν σε δευτεροβάθμια επιτροπή.Με αυτό τον τρόπο προσδοκά μαζικές απελάσεις που όμως δεν είναι σίγουρο οτι θα μπορεί να τις πραγματοποίησει. Επιπλέον,αυξάνει την καταστολή στα σύνορα με την ενεργοποιήση όλων των μηχανισμών ελέγχου που θα της επιτρέψουν να προχωράει στην άμεση παράνομη επαναπροώθηση, πρακτική που θα οδηγήσει στην αύξηση των δολοφονιών ανθρώπων στα νερά του Αιγαίου. Αυτή η πρακτική έχει αποτύχει καθώς εφαρμόστηκε και από την προηγούμενη Κυβέρνηση κυρίως στον Έβρο αλλα και σε άλλες συνοριακές περιοχές.\nΗ αιτία του προσφυγικού ζητήματος δε θα μπορούσε να είναι άλλη από τον νέο γύρο πολεμικών εντάσεων στην ευρύτερη περιοχή της Μεσογείου που προοιωνίζει την όξυνση της μετακίνησης προσφύγων. Το ΝΑΤΟ,η Ε.Ε,οι πολυεθνικές και οι αστικές τάξεις πρώτα βομβαρδίζουν τους λαούς ή λεηλατούν τη χώρα τους και μετά πουλάνε ακριβά το ταξίδι της σωτηρίας τους. Στη συνέχεια τους εκμεταλλεύονται και τους χρησιμοποιούν για να εκβιάσουν(βλ Ερντόγαν) και τέλος το ελληνικό κράτος τους πνίγει στην Μεσόγειο και τους φυλακίζει στα «κέντρα υποδοχής». Αλήθεια ποιο θα είναι το επόμενο βήμα της Νέας Δημοκρατίας; Να στείλει τους πρόσφυγες στα ξερόνησια,αφου πρέπει να «ξεπεράσουμε τα μετεμφυλιακά κόμπλεξ και ταμπού» κατα τις δηλώσεις του βουλευτή της Νεας Δημοκρατιας, Μπογδάνου; Να ακολουθήσει τις πρακτικές του Σαλβίνι,του Ορμπάν,του Τραμπ και των υπόλοιπων ακροδεξιών ανα τον πλανήτη;\nΗ κατάσταση είναι εκρηκτική, η καταπάτηση των ανθρωπίνων δικαιωμάτων κτηνώδης, ενώ έρχονται νέα αντιπροσφυγικά μέτρα απο την Κυβέρνηση της Νεας Δημοκρατίας.Σήμερα απαιτείται κοινή πάλη της νεολαίας, των εργαζομένων και των προσφύγων/μεταναστών για να κλείσει η Μόρια και όλα τα στρατόπεδα συγκέντρωσης,να καταργηθεί η ρατσιστική συμφωνία Ε.Ε-Τουρκίας και να μπορούν οι πρόσφυγες να μείνουν στις πόλεις,σε ανθρώπινες συνθήκες ζωής,με όλα τα δικαιώματα στην εργασία,την μόρφωση,την υγεία. Επιπλέον να παλέψουν να καταργήθουν οι συμφωνίες του «Δουβλίνο» για το προσφυγικό και να δίνεται η δυνατότητα στους πρόσφυγες να ταξιδέψουν σε όποια χώρα επιθυμούν. Τέλος, είναι αναγκαία η κοινή πάλη ντόπιων και μεταναστών για να σταματήσει η αστυνομική καταστολή και να προστατευτούν οι καταλήψεις και οι δομές αλληλεγγύης απο το χέρι του κράτους αλλά και η κοινή πάλη για να τσακιστεί ο φασισμός και το σύστημα που τον γεννάει. Να μην αφήσουμε κανένα τελεσίγραφο, κανενός Χρυσοχοΐδη να βάλει φρένο στους αγώνες μας.\n//ΟΧΙ ΣΤΙΣ ΕΚΚΕΝΩΣΕΙΣ ΚΑΤΑΛΗΨΕΩΝ ΠΡΟΣΦΥΓΩΝ ΚΑΙ ΣΤΙΣ ΕΠΙΘΕΣΕΙΣ ΣΕ ΚΟΙΝΩΝΙΚΟΥΣ ΧΩΡΟΥΣ ΑΠΟ ΤΙΣ ΔΥΝΑΜΕΙΣ ΚΑΤΑΣΤΟΛΗΣ\n//ΚΟΙΝΟΙ ΤΑΞΙΚΟΙ ΑΓΩΝΕΣ ΝΤΟΠΙΩΝ ΚΑΙ ΜΕΤΑΝΑΣΤΩΝ/ΜΕΤΑΝΑΣΤΡΙΩΝ\n//ΑΝΟΙΧΤΑ ΣΥΝΟΡΑ, ΧΑΡΤΙΑ ΣΤΟΥΣ/ΙΣ ΜΕΤΑΝΑΣΤΕΣ/ΣΤΡΙΕΣ, ΚΑΜΙΑ ΕΠΑΝΑΠΡΟΩΘΗΣΗ ΤΟΥΣ\n// ΣΤΡΑΤΟΠΕΔΑ ΣΥΓΚΕΝΤΡΩΣΗΣ ΠΟΤΕ ΚΑΙ ΠΟΥΘΕΝΑ\nΑναρτήθηκε από Κίνηση ΑΡιστερών ΦΙλοσοφικής στις 9:28 π.μ.\n«El pueblo unido jamas sera vencido»(Λαός ενωμένος-ποτέ νικημένος)\nΕδώ και μερικές μέρες,διεξάγεται στη Χιλή ένας «πόλεμος» ανάμεσα στον εργαζόμενο λαό και τη νεολαία της χώρας με την Κυβέρνηση του Σεμπάστιαν Πινιέρα.Αφορμή για το κύμα των μαζικότατων κινητοποιήσεων και διαδηλώσεων του λαού της Χιλής αποτέλεσε η αύξηση της τιμής του εισιτηρίου για τις μεταφορές.«Είμαστε σε πόλεμο εναντίον ενός ισχυρού και αδυσώπητου εχθρού που δεν σέβεται τίποτα ή κανέναν και ο οποίος είναι πρόθυμος να χρησιμοποιήσει απεριόριστη βία και εγκληματικές πράξεις»,δήλωσε ο ίδιος ο πρόεδρος της Χιλής,Σεμπάστιαν Πινιέρα.\nΓι’αυτόν και την Κυβέρνησή του,εχθρός είναι ο λαός,οι εργάτες,οι φοιτητές και οι μαθητές που εναντιώθηκαν στην αύξηση του εισιτηρίου του μετρό στο Σαντιάγκο.Χιλιάδες φοιτητές και μαθητές κατέστρεψαν τις μπάρες και τις πύλες στα μηχανήματα επικύρωσης των εισιτηρίων.Λόγω της ακραίας καταστολής,όμως,οι διαμαρτυρίες κλιμακώθηκαν σε απεργίες ενάντια στην κυβερνητική πολιτική,που επιβάλει την οικονομική ανισότητα και την διαφθορά άλλα και το συνεχώς αυξανόμενο κόστος ζωής.Το ποτήρι όμως είχε ξεχειλίσει εδώ και δεκαετίες για ό,τι συμβαίνει στη Χιλή...\nΠιο συγκεκριμένα,η χώρα αυτή αποτελεί πρότυπο της νεοφιλελεύθερης οικονομικής και πολιτικής σταθερότητας στη Λατινική Αμερική,καθώς αποτελεί το πειραματόζωο των Αμερικανών και του ΔΝΤ,βυθίζοντας την χώρα στην φτώχεια και την εξαθλίωση.Για να το πετύχουν αυτό,επέβαλαν την δικτατορία του Πινοσέτ(έχοντας πολλούς υμνητές και θαυμαστές και στην Ελλάδα).\nΕιδικότερα ,το εκπαιδευτικό σύστημα της Χιλής έχει πλήρως ιδιωτικοποιηθεί αποκλείοντας μεγάλες μάζες του λαού από την εκπαίδευση.Οι μισθοί και οι συντάξεις και γενικότερα το επίπεδο ζωής βρίσκονται σε πολύ χαμηλά επίπεδα.Δεν υπάρχει το δικαίωμα στη μόνιμη και σταθερή δουλειά για τον λαό της Χιλής.Τέλος,ο δημόσιος πλούτος της χώρας(νερό,ενέργεια,μεταφορές) είναι ιδιωτικά. Όμως,ο λαός της Χιλής σύσσωμος έχει ξεσηκωθεί και έχει κατέβει στους δρόμους έχοντας απέναντί του πάνοπλες στρατιωτικές δυνάμεις,αφού ο Πινιέρα έχει επιβάλει στρατιωτικό νόμο.Η ωμή καταστολή έχει προκαλέσει τον θάνατο σε 18 τουλάχιστον ανθρώπους,τον τραυματισμό εκατοντάδων διαδηλωτών,ενώ γίνεται λόγος για 7000 συλλήψεις αλλά και για βιασμούς και κακοποιήσεις γυναικών από τις δυνάμεις καταστολής.\nΌπως φαίνεται βέβαια,η νεοφιλελεύθερη Κυβέρνηση Πινιέρα δε μπορεί να ανακόψει την αντίσταση και την αντεπίθεση του λαού και των εργαζομένων της Χιλής.Οι εργάτες στα λιμάνια και στα ορυχεία προχωρούν σε απεργίες και μαζικές κινητοποιήσεις.Όλο και περισσότεροι φοιτητές και μαθητές καταλαμβάνουν τους σταθμούς του μετρό,ενώ η πρωτεύουσα της χώρας,το Σαντιάγκο πλημμύρισε από 1 εκατομμύριο διαδηλωτές που δήλωσαν την εναντίωσή τους απέναντι στη νεοφιλελεύθερη πολιτική της Κυβέρνησης.\nΑντιμέτωπος με αυτήν την κατάσταση,ο Πινιέρα απολογήθηκε και προχώρησε στην απομάκρυνση μέρους του κυβερνητικού του συμβουλίου.Ανακοίνωσε την Πέμπτη ότι «άκουσε καθαρά και ξάστερα τους Χιλιανούς».Έτσι,πρότεινε την απόσυρση της αύξησης των τιμών του ρεύματος και εξήγγειλε μεταρρυθμίσεις που θα οδηγήσουν στην κατοχύρωση κατώτατου μισθού στα 480 ευρώ το μήνα.Άραγε,τα ελληνικά ΜΜΕ έχουν κάνει κάποια αναφορά ή κάποιο ρεπορτάζ για την εξέγερση του λαού της Χιλής και ουσιαστικά την αποτυχία του νεοφιλελεύθερου αυτού «πειράματος»;\nΤο νεοφιλελεύθερο «μοντέλο» της Χιλής που τόσο προβλήθηκε και στην χώρα μας(χιλιανό μοντέλο κοινωνικής ασφάλισης) καταρρέει σαν χάρτινος πύργος.Μετά το Εκουαδόρ,τώρα και η Χιλή μπαίνει με την σειρά της στον δρόμο της φωτιάς!Η κοινωνική αναταραχή βέβαια,μαίνεται γενικότερα στην Λατινική Αμερική σε χώρες όπως η Βραζιλία και η Αργεντινή αλλά και στη Μέση Ανατολή(βλ. Ιράκ με μεγαλειώδεις αντικυβερνητικές διαδηλώσεις) δείχνοντας ότι επανέρχεται ένας νέος γύρος λαϊκών αγώνων και εξεγέρσεων.\nΤέλος, αξίζει να σημειωθεί ότι απέναντι στον αγωνιζόμενο λαό της Χιλής αλλά και σε χώρες που έχουν ξεσπάσει κινήματα(Γαλλία,Ιράκ,Λίβανο,Εκουαδόρ,Καταλονία) οι Κυβερνήσεις απαντούν όχι μόνο με σκληρές μορφές καταστολής αλλά χρησιμοποιούν ακόμη και τον στρατό για να καταστείλουν τον «εχθρό» λαό.Όχι στα πλαίσια κάποιας δικτατορίας,άλλα στα πλαίσια αστικών κοινοβουλευτικών δημοκρατιών....\nΑναρτήθηκε από Κίνηση ΑΡιστερών ΦΙλοσοφικής στις 12:25 μ.μ.\nΟΛΟΙ/ΟΛΕΣ ΣΤΗ ΓΕΝΙΚΗ ΣΥΝΕΛΕΥΣΗ ΤΟΥ ΦΟΙΤΗΤΙΚΟΥ ΣΥΛΛΟΓΟΥ ΦΙΛΟΣΟΦΙΚΗΣ\nΒρισκόμαστε στις αρχές της ακαδημαικής χρονιάς και ήδη έχουμε έρθει αντιμέτωποι με μιά σειρά από κινήσεις από μεριάς κυβέρνησης που έρχονται να εμπεδώσουν την νεοφιλελεύθερη πολιτική σε όλο το φάσμα της ζωής μας τόσο στο εκπαιδευτικό,όσο και στο εργασιακό επίπεδο.Η αυτοδύναμη κυβέρνηση της Νέας Δημοκρατίας αν και είναι λίγους μήνες εκλεγμένη,έχει ξεκινήσει μία σκληρή επίθεση απέναντι στη νεολαία και στον εργαζόμενο λαό.Κυρίαρχη επίθεση είναι το νομοσχέδιο του Υπουργείου Παιδείας για την εκπαίδευση που έρχεται να πλήξει τα μορφωτικά δικαιώματα της πλειοψηφίας των φοιτητών άλλα και το νομοσχέδιο για την κατάργηση του Ασύλου ,που ήρθε και ψηφίστηκε μέσα στο καλοκαίρι.\nΤο συγκεκριμένο νομοσχέδιο έρχεται να ευθυγραμμιστεί πλήρως με το πόρισμα Παρασκευόπουλου που θεσπίστηκε απο την Κυβέρνηση ΣΥΡΙΖΑ-ΑΝΕΛ.Το πόρισμα αυτό έθεσε τις βάσεις για την μελλοντική αμφισβήτηση του ασύλου καθώς ταύτιζε πράξεις κακουργηματικού χαρακτήρα με οξυμένες μορφές πάλης του φοιτητικού κινήματος όπως ειναι η κατάληψη χώρων του πανεπιστημίου.Η στάση αυτή απέναντι στο άσυλο είναι πάγια από μεριάς κυβερνήσεων καθώς αυτό αποτελεί το πεδίο μέσα από το οποίο οι φοιτητές αγωνίζονται,δρουν συλλογικά,ριζοσπαστικοποιούνται και καλλιεργούν την συλλογική πάλη και ζύμωση στις γενικές συνελεύσεις σε πλήρη ανεξαρτησία από το κράτος και την κρατική καταστολή.Οι εκάστοτε Κυβερνήσεις επιθυμούν την κατάργηση του ασύλου των αγώνων του φοιτητικου και του λαικού κινήματος για την διαμόρφωση του νέου χαρακτήρα του πανεπιστημίου,ένος πανεπιστημίου για λίγους και εκλεκτούς.Σκοπεύουν στην επιβολή διδάκτρων στις προπτυχιακές σπουδές,και στην όλο και εντεινόμενη υποχρηματοδότηση της δημόσιας παιδείας οδηγώντας την σε μαρασμό.Επιθυμούν να κάνουν τα πτυχία μας κουρελόχαρτα και εμάς φτηνό και ευέλικτο εργατικό δυναμικό προς εκμετάλλευση.Τέλος στοχεύουν,με την κατάργηση του ασύλου,στην περαιτέρω δραστηριοποίηση των επιχειρήσεων εντός του Πανεπιστημίου.Δίνουν άσυλο στις επιχειρήσεις για να μπορούν να εκμεταλλεύονται την έρευνα του Δημόσιου Πανεπιστημίου ενώ οι ερευνητές θα αμείβονται με ΄΄ψίχουλα’’ και η έρευνα θα υπάγεται ακριβώς στη κερδοφορία του κεφαλαίου και όχι στις ανάγκες της κοινωνίας.\nΣε συνάρτηση με την κατάργηση του ασύλου το Υπουργείο Παιδείας έρχεται να εφαρμόσει νέα μέτρα στην τριτοβάθμια εκπαίδευση.Οι κατευθύνσεις του Υπουργείου Παιδείας,που είναι απολύτως ταυτισμένες με τις επιταγές της Ε.Ε για την τριτοβάθμια εκπαίδευση,έρχονται να θεσπίσουν ελάχιστη βάση εισαγωγής στα ΑΕΙ(10),μέτρο που αποκλείει τα πιο πληττόμενα κομμάτια της κοινωνίας από την πρόσβαση στην ανώτατη εκπαίδευση,εντείνοντας τους ταξικούς φραγμούς,όπως επίσης οι διαγραφές φοιτητών (ν+2) μέτρο το οποίο έρχεται να δυσκολέψει τους ρυθμούς των σπουδών,ιδιαίτερα αυτών οι οποίοι εργάζονται.Επίσης,με το μέτρο αυτό το Πανεπιστήμιο έρχεται να εναρμονιστεί πλήρως με τις ανάγκες της αγοράς εργασίας δημιουργώντας ένα μικρό και ευέλικτο Πανεπιστήμιο(σύμφωνα με την ίδια την Υπουργό όπως τόνισε στις προγραμματικές δηλώσεις της) που δε θα έχουν θέση τα παιδιά των κατώτερων κοινωνικών ταξέων,σύμφωνα με τα ευρωπαικά πρότυπα σπουδών.Τη στιγμή που τα προγράμματα σπουδών είναι πλήρως επιβαρυμένα με παρουσιολόγια,υποχρεωτικές εργασίες,φίλτρα στις εξετάσεις ,το ν+2 έρχεται να εντατικοποιήσει ακόμα περισσότερο τον φοιτητή.Λειτουργεί ως μέσο πειθάρχησης όπως έχει δηλώσει και η ίδια καθώς ο φοιτητής ήδη από το πρώτο έτος κυνηγάει να τελειώσει τις σπουδές του υπό το φόβο της διαγραφής.Οι εξαγγελίες της υπουργού συνεχίζονται με την ίδρυση των ιδιωτικών πανεπιστημίων πράγμα το οποίο σημαίνει ότι ο χαρακτήρας του δημόσιου πανεπιστημίου υπονομεύεται ακόμη περισσότερο και τα πτυχία γίνονται ακόμη πιο αδύναμα για την αγορά εργασίας.\nΠλάι με το νομοσχέδιο για την παιδεία ,ωστόσο,έρχεται και το αναπτυξιακό νομοσχέδιο το οποίο έρχεται να αλλάξει πλήρως τον τρόπο ύπαρξης των εργαζομένων και των εργασιακών δικαιωμάτων.Αυτό αναφέρεται σε ηλεκτρονικές ψηφοφορίες για την προκήρυξη απεργίας,στην απόφαση οτι για να κυρήσσεται μια απεργία πρέπει να αποφασίζεται απο το 50+1 των εργαζομένων του σωματείου,αλλά και στο ηλεκτρονικό φακέλωμα συνδικαλιστών και την πλήρης απαξίωση των συλλογικών συμβάσεων εργασίας.Τα παραπάνω περιγράφουν ένα μοντέλο εργαζομένου ο οποίος θα πρέπει να είναι πειθήνιος ,θα λειτουργεί ως ατομικότητα καθώς κάθε του αντίδραση θα ποινικοποιείται.Κυρίως όμως διαμορφώνουν μία κατάσταση εργασιακού ‘’μεσσαίωνα’’ στην οποία θεμελιώδη δικαιώματα των εργαζομένων καταπατώνται ,όπως αυτό της απεργίας,ο κρατικός μηχανισμός διεισδύει στα σωματεία καθώς επιβάλλει τον έλεγχο και το ‘’φακέλωμα’’ συνδικαλιστών,ενώ παράλληλα συνεχίζεται με αμείωτη ένταση η εκμετάλλευση της εργαζόμενης πλειοψηφίας για τα συμφέροντα του κεφαλαίου με σκοπό το ξεπέρασμα της οικονομικής του κρίσης εις βάρος των δικαιωμάτων και των αναγκών των εργαζομένων.\nΤα παραπάνω έρχονται να μας βρουν αντιμέτωπους σε κάθε πτυχή της ζωής μας.Η πάλη ενάντια στην προοπτική που μας περιγράφουν έρχεται σε συνάφεια με την πάλη που έχουμε να δώσουμε για την υπεράσπιση του ασύλου και της δημόσιας και δωρεάν παιδείας. Το άσυλο είναι εκείνο το οποίο έρχεται να διασφαλίσει το τρόπο με τον οποίο θα υπάρχουμε,θα πολιτικοποιούμαστε,θα οργανωνόμαστε και θα παλεύουμε συλλογικα μέσα στο πανεπιστήμιο ,το άσυλο αποτελεί εκείνο το μέσο με το οποίο μπορούμε να δρούμε συλλογικά και να αποφασίζουμε για τις ζωές μας.\nΌλοι/Όλες στη Γενική Συνέλευση του Φοιτητικού Συλλόγου Φιλοσοφικής την Τρίτη 8/10 στις 12’’00 στην 313!!\nΌλοι/Όλες στην κινητοποίηση στο Υπουργείο Παιδείας την Παρασκευή 4/10 στη 1:00\nΑναρτήθηκε από Κίνηση ΑΡιστερών ΦΙλοσοφικής στις 1:54 μ.μ.\nΣτις 3/9 ανακοινώθηκαν από το Υπουργείο Παιδείας οι βασικές κατευθύνσεις για την Γ’τάξη του Γενικού Λυκειου και το σύστημα πρόσβασης στην τριτοβάθμια εκπαίδευση.Η εφαρμογή του νεου συστήματος θα ξεκινήσει απο το 2019-2020 δηλαδη θα ισχύσει για τους μαθητές της φετινής Β Λυκείου.Οι αλλαγές αυτές στην δευτεροβάθμια εκπαίδευση ειναι άρρηκτα συνδεδεμένες με το νεο τοπιο που διαμορφώνεται συνολικα στην ελληνική εκπαίδευση και αλληλεπιδρούν με τις υπόλοιπες αντιδραστικές μεταρρυθμίσεις σ’αυτήν(βλέπε το προσοντολογιο με το νεο σύστημα διορισμών των εκπαιδευτικων,την κατάσταση στα ΕΠΑΛ με τη μαθητεία,οι συγχωνεύσεις τμηματων στα Α.Ε.Ι και η δημιουργία του Πανεπιστημίου Δυτικής Αττικής κ.α)\nΗ περιβόητη αναμόρφωση της Γ’ Λυκείου σε ρόλο προπαρασκευαστικής τάξης για εισαγωγή στα ΑΕΙ.σημαίνει ουσιαστικά υπερδιόγκωση της ύλης και μετατροπή του σχολείου σε εξεταστικό κέντρο. Αυτό συμβαίνει γιατί ενώ υπάρχει μείωση των μαθημάτων γενικής παιδείας, οι ώρες του κάθε πανελλαδικά εξεταζόμενου μαθήματος αυξάνεται σε 6! Έτσι οι μαθητές θα τρέχουν έναν μαραθώνιο κάλυψης όλης αυτής της ύλης και συνεχών εξετάσεων, με αποτέλεσμα η πρόσβαση στην τριτοβάθμια, ειδικότερα των παιδιών των κατώτερων κοινωνικών στρωμάτων να γίνεται δύσκολη!\nΕπιπλέον, το απολυτήριο θα συμμετέχει στην διαμόρφωση του βαθμού πρόσβασης στα ΑΕΙ(κατα 10%) ενω προωθούνται αλλαγές στις απολυτήριες εξετάσεις της Γ Λυκείου.Αυτές οι δύο πλευρές συμφωνούν με τις εξαγγελίες του Υπουργείου για “αναβάθμιση” του απολυτηρίου.Ειδικότερα, για τις απολυτήριες εξετάσεις,αυτές θα γίνονται στα μαθήματα που θα εξεταστούν αργότερα και πανελλαδικά.Ωστόσο μόνο “ενδοσχολικές” δεν θα είναι, καθώς τα σχολεία θα χωρίζονται ανά Δήμο(σε μεγάλες πόλεις) και ανα Νόμο(για την επαρχία) και η εξέταση θα γίνεται ταυτοχρόνως και με ενιαία θέματα για τα σχολεία της ίδιας ομάδας. Τα αποτελέσματα της γραπτής εξέτασης θα βαρύνουν κατά 40% στην διαμόρφωση του βαθμού του. Συνεπώς η λήψη του απολυτηρίου θα περνάει απο εξετάσεις πανελλαδικού τύπου με πολυ μεγαλύτερη ύλη και αυξημένο επίπεδο δυσκολίας με οτι ίσχυε σήμερα. Έτσι ένα πολύ μεγάλο ποσοστό μαθητών θα κατευθυνθεί στα ΕΠΑΛ και τελικά, έπειτα απο μια ανάλογη εξεταστική σκλήρυνση και εκεί,προς σχολες φτηνής κατάρτισης και μαθητείας ή θα οδηγηθεί στην εγκατάλειψη του σχολείου.\nΗ “καινοτομία” στην πρόταση του Υπουργείου Παιδείας βρίσκεται στο σύστημα εισαγωγής στην τριτοβάθμια εκπαίδευση που τροποποιείται σοβαρά.Πιο αναλυτικά, μετά το τέλος της Β Λυκείου οι μαθητές υποχρεούνται να υποβάλλουν μια πρώτη δήλωση προτίμησης με 10 πανεπιστημιακά ιδρύματα που θέλουν να φοιτήσουν.Αν δεν την υποβάλλουν χάνουν την δυνατότητα να διεκδικήσουν εισαγωγή στην τριτοβάθμια εκπαίδευση το επόμενο έτος.Μετά από τη συλλογή των προτιμήσεων των μαθητών πανελλαδικά,θα καθορίζονται οι σχολές οι οποίες λόγω “χαμηλής ζήτησης” οι μαθητές θα μπορούν να εισάγονται μόνο με τον βαθμό του απολυτηρίου.Για τις υπόλοιπες σχολές ειναι απαραίτητη η διαδικασία των πανελλαδικών εξετάσεων.Στην πραγματικότητα ομως οι επιλογές των μαθητών περιορίζονται καθώς τον Φεβρουάριο της Γ’ Λυκείου θα πρέπει να δηλώσουν είτε οτι δεν θα συμμετάσχουν στις πανελλαδικές και θα διεκδικήσουν την εισαγωγή τους μονο στις σχολές με πρόσβαση μέσω του βαθμού του απολυτηρίου, είτε οτι θα διεκδικήσουν την εισαγωγή σε σχολές μέσω πανελλαδικών χάνοντας την δυνατότητα να δηλώσουν κάποιες απο τις σχολές “ελεύθερης πρόσβασης”. Τέλος οι μαθητές θα μπορούν να δηλώσουν σχολές από ενα μονο επιστημονικό πεδίο.Μέσω αυτού του μηχανισμού θα δημιουργηθεί ενα σύνολο σχολών “δεύτερης” και “τρίτης” κατηγορίας παρέχοντας την νομιμοποίηση για τη συρρίκνωση και υποβάθμιση της τριτοβάθμιας εκπαίδευσης μέσω των συγχωνεύσεων και του κλεισίματος τμημάτων.\nΒασικά χαρακτηριστικά των προωθούμενων αλλαγών είναι η προσθήκη νεων εξεταστικών φραγμών και η κατηγοριοποίηση των μαθητών ανάλογα με τις επιλογές τους στοιχεία που θα εντείνουν τις ταξικές ανισότητες στην εκπαίδευση.Είναι προφανές οτι οι απολυτήριες εξετάσεις της Γ Λυκείου θα ειναι πιο αυστηρές,δύσκολες και ψυχοφθόρες καθώς αποκτούν χαρακτηριστικά πανελλαδικών εξετάσεων.Η πιο σημαντική και άμεση συνέπεια όμως ειναι οτι θα μειωθει το ποσοστό των μαθητών που θα αποκτούν απολυτήριο. Η ρητορική του Γαβρόγλου ότι το νέο Λύκειο θα μορφώνει περισσότερο τους μαθητές μάλλον πρόκειται για ένα κακόγουστο αστείο.\nΌλες οι παραπανω αλλαγές ειναι πλήρως εναρμονισμένες με τους στόχους της Κυβέρνησης,της ΕΕ και του ΟΟΣΑ που θέλουν το τέλος του δημόσιου και δωρεάν σχολείου που εχει κατακτηθεί με αγώνες των εργαζομένων και της νεολαίας.Η συρρίκνωση του Λυκείου σε συνδυασμό με τη μείωση των συνολικών όρων διδασκαλίας(στη Γ τάξη μειώνονται απο 32 σε 27) θα πετάξει έξω σχεδόν το σύνολο των αναπληρωτών εκπαιδευτικών που εργάζονται σήμερα στην τριτοβάθμια εκπαίδευση και θα ανοίξει τον δρόμο για απολύσεις και μονίμων εκπαιδευτικών.\nΑκόμα το συγκεκριμένο νομοσχέδιο φέρνει αλλαγές που όλες μαζί αλλάζουν ακόμα περισσότερο τον χάρτη της εκπαίδευσης. Πιο συγκεκριμένα θα έρθει να νομοθετηθεί η κατάργηση των ΣΑΕΠ (Συμβούλιο Αναγνώρισης Επαγγελματικών Προσόντων) και προωθεί την αναγνώριση των πτυχίων των κολλεγίων ως ισότιμα με αυτά των Α.Ε.Ι. Αυτό θα έχει ως αποτέλεσμα πρώτον να απαξιωθούν παντελώς τα πτυχία μας, και κατά συνέπεια να ωθούμαστε στην επανακατάρτιση για την συλλογή προσόντων(χαρακτηριστική περίπτωση είναι το προσοντολόγιο των εκπαιδευτικών). Παράλληλα με αυτή την κίνηση, παρά τις όποιες δεσμεύσεις της κυβέρνησης ΣΥΡΙΖΑ, για μη αναθεώρηση του άρθρου 16, που ορίζει την δημόσια και δωρεάν παιδεία, όλα δείχνουν το αντίθετο. Η κίνηση αυτή είναι ιδαίτερα επιθετική και έρχεται σε συνέχεια μιας κατάστασης όπου τα πτυχία αποτελούν απλώς ένα σκαλί για την απόκτηση προσόντων.\nΗ απάντηση λοιπόν στην επίθεση που δέχεται συνολικά η εκπαίδευση πρέπει να ειναι ενιαία.Το πανεκπαιδευτικό κίνημα(μαθητών,φοιτητών,εκπαιδευτικών) πρεπει να αντιπαρατεθεί αποφασιστικά και να πετυχει την ματαίωση των αντιδραστικών μεταρρυθμίσεων κόντρα σε λογικές συνδιαλλαγής με την Κυβέρνηση,το Υπουργείο για διαπραγμάτευση επιμέρους σημείων.Προκειται για μια βαθιά αντιδραστική τομή στην εκπαίδευση που διαμορφώνει ενα νεο τοπιο σε αυτήν που αφορα κατ βασην τις φτωχές λαϊκές οικογένειες,τους μαθητες που βλεπουν να καταστρέφεται το μελλον τους αλλα και τους φοιτητές που βλέπουν οτι θίγονται τα δικαιώματα τους μεσα απο την αντιδραστική αλλαγή του Πανεπιστημίου.Παρά τις εξαγγελίες της Κυβέρνησης που προσπαθεί να παρουσιάσει το εγχείρημα σαν “ομαλη μεταβαση" χωρίς να “διαταραχθεί έντονα το υπάρχον σύστημα” η μονη απάντηση σε αυτή την ομαλότητα είναι η ανατροπή.\n· Όχι στο «Νέο Λύκειο»\n· Όχι στην εξίσωση πτυχίων κολλεγίων με Α.Ε.Ι\n· Πτυχίο μοναδική προϋπόθεση για δουλειά\nΜΕ 400 ΕΥΡΩ ΝΑ ΖΗΣΕΤΕ ΕΣΕΙΣ...\nΜετά και απο την απεργία των καθηγητών στα φροντιστήρια στις 19 του Μάρτη είναι ξεκάθαρο πλέον ποιός είναι ο δρόμος που πρέπει να χαράξει η νέα γενιά και οι εργαζόμενοι σε αυτή την βάρβαρη και αντιλαϊκή επίθεση που δέχονται.Αιτία αυτής της απεργίας ήταν η προσφυγή των εργοδοτικών φορέων των φροντιστηριαρχών(ΟΕΦΕ και ΣΕΦΑ) στο Συμβούλιο της Επικρατείας με σκοπό την αλλαγή της νομοθεσίας που προέβλεπε:ορισμό του πλήρους ωραρίου του εκπαιδευτικού στα φροντιστήρια σε 21 ώρες την εβδομάδα,θεσμοθέτηση των αργιών και των διακοπών,επαναφορά του ελέγχου της λειτουργίας των φροντιστηρίων στο Υπουργείο Παιδείας.Αυτή η νομοθεσία περιλάμβανε το κατώτατο ωρομίσθιο στα 7,43€.Οι εργοδότες με αυτή την αλλαγή αυτό που επιδιώκουν είναι να ξαναγυρίσει το ωρομίσθιο στα 3,84 ευρώ την ώρα(μεικτά)!Θέλουν να μονιμοποιήσουνε τους μισθούς πείνας,την δουλειά χωρίς δικαιώματα να υπακούσει η νέα γενιά και οι εργαζόμενοι στη σύγχρονη “μεταμνημονιακή" πραγματικότητα που έχει ορίσει γι αυτούς η κυβέρνηση ΣΥΡΙΖΑ και οι κατευθύνσεις της ΕΕ και του ΟΟΣΑ.\nΗ κυβερνητική πολιτική που έχει ακολουθηθεί όλο αυτά τα χρόνια, έχουν φτάσει τους μισθούς στα τάρταρα, όλα τα δικαιώματα των εργατών έχουν καταπατηθεί και η εικόνα της εργασιακής “ζούγκλας” έχει γίνει κανονικότητα. Η κινήσεις της κυβέρνησης ΣΥΡΙΖΑ, με τις δήθεν θετικές αυξήσεις στους μισθούς(το τρομερό ποσό των 20 ευρώ) αλλά και η έναρξη συζήτησης για συλλογικές συμβάσεις εργασίας, αποτελούν απλώς “στάχτη στα μάτια”. Πάνω ακριβώς σε αυτή την τεράστια επίθεση πατάνε και οι εργοδότες για να περικόψουν και άλλο τους μισθούς, να εδραιώσουν την ελαστική εργασία, και να ωθήσουν στην εξαθλίωση τους εργαζομένους.\nΠιο συγκεκριμένα επιθετικές κινήσεις στον κλάδο των εκπαιδευτικών γίνονται σε όλες τις βαθμίδες της εκπαίδευσης, επηρεάζοντας προφανώς, μαθητές και φοιτητές. .Ήδη από την δευτεροβάθμια εκπαίδευση και τις αναδιαρθρώσεις που αφορούν το Νέο Λύκειο βλέπουμε την μετατροπή των σχολείων σε εξεταστικά κέντρα, το κλείσιμο σχολείων και την δημιουργία εξεταστικών κοφτών για την εισαγωγή των μαθητών στην τριτοβάθμια εκπαίδευση, ενώ ακόμα και η απόκτηση απολυτηρίου δεν θα είναι το ίδιο εύκολη για όλους. Σε αυτό το περιβάλλον καλούνται οι εκπαιδευτικοί να πάνε να διδάξουν, όχι ως μόνιμοι αλλά ως αναπληρωτές, γυρίζοντας από νησί σε νησί, και από χωριό σε χωριό, μπας και κάποτε, διοριστούν.\nΌμως και ο διορισμός, μάλλον δύσκολα θα έρθει, ειδικά με την θεσμοθέτηση του “Προσοντολογίου, που περιγράφει ένα διαρκές και ακριβό κυνήγι προσόντων, τα οποία και κάθε δύο χρόνια θα αναθεωρούνται, επισφραγίζοντας την ελαστική μορφή εργασίας, και στο δημόσιο.\nΣτην τριτοβάθμια εκπαίδευση βλέπουμε μια διαρκή επίθεση που δέχονται οι φοιτητές στα επαγγελματικά τους δικαιώματα και στην προσπάθεια απόσπασης της διδακτικής τους επάρκειας απο τα πτυχία με σκοπό αυτή να διανέμεται από αλλα προγράμματα τα οποία θα είναι επι πληρώμη Και εδώ επανακατάρτηση, για να βγούμε σε μια διαλυμένη αγορά εργασίας, που κανείς δεν θα είναι μόνιμος.\nΤο σύνολο αυτό της επίθεσης που δέχεται το κομμάτι της εκπαίδευσης πρέπει να απαντηθεί ενιαία. Είτε αυτό έχει να κάνει σχέση με τις αναδιαρθρώσεις στην εκπαιδευτική διαδικασία είτε με το αυριανό εργασιακό μέλλον των μαθητών και των φοιτητών (που δεν θα είναι τα 3,84€ που θέλουν οι εργοδότες, η Κυβέρνηση και το Κεφαλαιο), οι απαντήσεις θα δοθούν στο δρόμο απο το πανεκπαιδευτικό κίνημα.Δε θα γίνουμε η γενιά που θα της πετάνε ψίχουλα και θα λέει και ευχαριστώ θα παλέψουμε για πτυχία με όλα τα επαγγελματικά δικαιώματα και όλη τη γνώση μέσα σ' αυτά, κόντρα στην\nανεργία την επισφάλεια και τους μισθούς πείνας για μόνιμη και σταθερή δουλειά με αξιοπρέπεια!\nΑναρτήθηκε από Κίνηση ΑΡιστερών ΦΙλοσοφικής στις 12:20 μ.μ.\nΓια το νέο αγγλόφωνο πρόγραμμα ιστορίας και αρχαιολογίας...\n«Η ελληνική πανεπιστημιακή εκπαίδευση γυρίζει σελίδα. Το πρώτο αγγλόφωνο προπτυχιακό πρόγραμμα τετραετούς φοίτησης με δίδακτρα είναι γεγονός». Με αυτά ακριβώς τα λόγια ξεκινάει η ανακοίνωση της Καθημερινής για την περιγραφή του νέου προπτυχιακού προγράμματος της Φιλοσοφικής. Πρόκειται για ένα πρόγραμμα τετραετούς φοίτησης που διοργανώνει το Πανεπιστήμιο Αθηνών και το Διεθνές Πανεπιστήμιο με αντικείμενο την αρχαιολογία, την ιστορία και την ελληνική γλώσσα και φιλολογία. Η ανακοίνωση αυτή συνοδεύεται από τρομερά ενθαρρυντικά σχόλια τόσο από τον Πρύτανη όσο και από την κοσμήτορα της σχολής μας, την Καραμαλέγκου. Συγκεκριμένα αναφέρουν : «Η δημιουργία του προγράμματος είναι πολύ σημαντικό και πρωτοπόρο εκπαιδευτικό, επιστημονικό και πολιτιστικό γεγονός για τη χώρα. Προβάλλει διεθνώς τη Φιλοσοφική Σχολή και το ΕΚΠΑ». «Ο κύριος σχεδιασμός έγινε από εξαίρετους ειδικούς επιστήμονες της σχολής μας σύμφωνα με τις σύγχρονες διεθνείς προδιαγραφές. Είναι ιδιαίτερα ενθαρρυντικό το γεγονός ότι ο υπουργός Παιδείας Κώστας Γαβρόγλου ενδιαφέρεται ειλικρινά για την επιτυχία του εγχειρήματος και διευκολύνει την καθ’ όλα άψογη προετοιμασία του». Τα διακοσμητικά αυτά σχόλια δεν μπορούν να μη μας θυμίσουν τα σχόλια που δεν σταματούσε να κάνει η κυρία Καραμαλέγκου στο πλαίσιο της διάσπασης του ΦΠΨ. Ότι όλα αυτά γίνονται για την ανάδειξη του ΕΚΠΑ και του ελληνικού πολιτισμού και τα λοιπά. Ωραία όλα αυτά, όμως για να ρίξουμε μια ματιά.\nΣε ποιους απευθύνεται αυτό το πρόγραμμα και ποιοι μπορούν να ανταπεξέλθουν οικονομικά;\nΓιατί επιβάλλονται δίδακτρα σε προπτυχιακά και μεταπτυχιακά προγράμματα, ενώ το κράτος διατείνεται ότι είμαστε μια χώρα με δημόσια και δωρεάν παιδεία;\nΤι πάει να εξυπηρετήσει όλο αυτό;\nΓια να τα λέμε και όλα με το όνομά τους το πρόγραμμα αυτό θα έχει δίδακτρα 8000 ευρώ το χρόνο, δηλαδή για την ολοκλήρωσή του θα χρειάζονται 32.000 ευρώ και θα κάνει δεκτά 100 άτομα. Μάλιστα το πρόγραμμα θα παρέχει 248 πιστωτικές μονάδες, ώστε το πτυχίο να είναι «εναρμονισμένο με τα αντίστοιχα προπτυχιακά σε Ελλάδα και εξωτερικό». Και το χειρότερο; Στην προηγούμενη συνέλευση του τμήματος καθηγητών του ιστορικού οι καθηγητές κλήθηκαν να το ψηφίσουν για να αρχίσει να παίρνει αυτό το εξαίρετο σχέδιο σάρκα και οστά.\nΜπορεί να φαίνεται ότι σκοπός αυτού του προγράμματος είναι η ανάδειξη του ελληνικού πολιτισμού κλπ όμως στην πραγματικότητα πρόκειται για ένα μεθοδευμένο και καλά οργανωμένο σχέδιο για την εδραίωση διδάκτρων στα προπτυχιακά όπως ακριβώς έγινε και στα μεταπτυχιακά. Και δεν πρόκειται για δικές μας προβλέψεις αλλά για προτάσεις που έχουν γίνει για την ελληνική εκπαίδευση από το ΙΟΒΕ, από την Ευρωπαική Ένωση, ακόμα και από την Unesco που αναδεικνύουν σαν τον καλύτερο τρόπο για εξορθολογισμό της εκπαίδευσης, την επιβολή διδάκτρων και στα προπτυχιακά, αποκλείοντας έτσι και το μεγαλύτερο κομμάτι των πληττόμενων φοιτητών. Ακόμα και η δικαιολογία που χρησιμοποίησαν ότι το τμήμα απευθύνεται σε φοιτητές του εξωτερικού που θέλουν να σπουδάσουν στην Ελλάδα πέφτει στο κενό από τη στιγμή που στην συνέλευση των καθηγητών του τμήματος καθηγητής απάντησε πως δεν είναι αδύνατο στο τμήμα να έχουν πρόσβαση και Έλληνες φοιτητές, επομένως δεν μπορούν πια να κρύβουν τις πραγματικές τους προθέσεις για ιδιωτικοποίηση της τριτοβάθμιας εκπαίδευσης καθώς επίσης και για τη μετακύληση του βάρος της υποχρηματοδότησης που έφεραν τα δέκα χρόνια κρίσης στα πανεπιστήμια στις πλάτες των ίδιων των φοιτητών.\nΜάλιστα η διαμόρφωση άλλου ενός πτυχίου στη σχολή στο ίδιο γνωστικό αντικείμενο που υπάρχει ήδη στη Φιλοσοφική έχει ως αποτέλεσμα να αφαιρεθούν και άλλα δικαιώματα από το υπάρχον πτυχίο. Θα δημιουργηθούν πτυχία δύο ταχυτήτων. Όλη αυτή η κατάσταση, οδηγεί μάλιστα την κοινωνία στο συμπέρασμα ότι τα πτυχία από ιδιωτικά κολλέγια είναι ανώτερα από αυτά των δημόσιων πανεπιστημίων, και άρα αξίζει να τσακιστούν και να πληρώνομαι τα πάντα για την εκπαίδευσή μας! Άρα παρά τις δεσμεύσεις για καμιά αναθεώρηση του άρθρου 16, πέφτει στο κενό και αποδεικνύεται ότι η στόχευση της κυβέρνησης ΣΥΡΙΖΑ, είναι να κάνει την παράκαμψη του,πραγματικότητα.\nΤα επαγγελματικά δικαιώματα που παρέχει το πτυχίο μας αυτόματα μπαίνουν σε διακύβευση και συγκρίνονται με τα επαγγελματικά δικαιώματα που παρέχει ένα πρόγραμμα σπουδων που κοστίζει 32.000 ευρώ. Όλα αυτά δεν είναι παρά στοχεύσεις της κυβέρνησης και του κεφαλαίου, στα πλαίσια και των προτύπων της ΕΕ για να καταστρατηγηθεί κάθε έννοια δημόσιας και δωρεάν παιδείας, θέτοντας σε κίνδυνο τις ίδιες μας τις σπουδές αλλά και την εργασιακή μας προοπτική.\nΔεν μας πείθει η ρητορική της κυβέρνησης ΣΥΡΙΖΑ ότι θα διασφαλίσει το Άρθρο 16 και θα προστατεύει την δημόσια και δωρεάν παιδεία, ειδικά από τη στιγμή που ο Υπουργός Παιδείας έχει ήδη ανακοινώσει δημόσια τη δημιουργία αυτού του τμήματος αποφεύγοντας μάλιστα τεχνιέντως οποιαδήποτε αναφορά στα δίδακτρα αλλά και στο ύψος τους.\nΑπό τη στιγμή που ακόμα και τώρα το πανεπιστήμιο μόνο δημόσιο και δωρεάν δεν είναι με τους φοιτητές να καλούνται να πληρώσουν συγγράμματα, να κάνουν σεμινάρια και μεταπτυχιακά επι πληρωμή, να μην έχουν στοιχειώδεις παροχές φοιτητικής μέριμνας (σίτηση, στέγαση). Εμείς θέλουμε ένα πανεπιστήμιο που θα παρέχει ουσιαστική γνώση του επιστημονικού μας αντικειμένου ανεξάρτητα από δίδακτρα και θα μας παρέχει ένα πτυχίο με πλήρη επαγγελματικά δικαιώματα που θα απαιτεί και τη μόνη προϋπόθεση για την επαγγελματική μας αποκατάταση.\n• Καμία ίδρυση προπτυχιακού ή και μεταπτυχιακού προγράμματος με δίδακτρα, ούτε στη φιλοσοφική αλλά ούτε και πουθενά.\n• Λεφτά για τις ανάγκες των φοιτητών (σίτιση, στέγαση, μεταφορές). Αύξηση της κρατικής χρηματοδότησης.\n• Πτυχίο η μόνη προϋπόθεση για μόνιμη και σταθερή δουλειά.\n• Όλη η γνώση στο πτυχίο, ένα πτυχίο ανά γνωστικό αντικείμενο.\nΟΛΟΙ ΚΑΙ ΟΛΕΣ ΣΤΗΝ ΚΙΝΗΤΟΠΟΙΗΣΗ ΣΤΟ ΤΜΗΜΑ ΚΑΘΗΓΗΤΩΝ ΤΟΥ ΙΣΤΟΡΙΚΟΥ-ΑΡΧΑΙΟΛΟΓΙΚΟΥ ΤΗΝ ΠΕΜΠΤΗ 28/2\nΑναρτήθηκε από Κίνηση ΑΡιστερών ΦΙλοσοφικής στις 10:06 π.μ.\nΚΑΘΗΓΗΤΕΣ ΚΑΙ ΕΠΙΤΗΡΗΤΕΣ ΚΑΤΩ ΤΑ ΧΕΡΙΑ ΑΠΟ ΤΟΥΣ ΦΟ...\nΟΛΟΙ/ΕΣ ΣΤΗ ΓΕΝΙΚΗ ΣΥΝΕΛΕΥΣΗ ΤΟΥ Φ.Σ ΦΙΛΟΣΟΦΙΚΗΣ Τ...


εργασια Customer Service In Greece\n1 300 θέσεις εργασίας172 ms\nΘέσεις εργασίας » Customer Service In Greece\nθέσεις εργασίας 1 - 10 από 1300\nΥπάρχουν 1,180 Customer Service in Greece-σχετικές δουλείες στο neuvoo.gr.\nΑύτες οι ευκαιρίες ενασχόλησης είναι συχνά συνδεδεμένες με τις κατηγοριες όπως η Διαχείριση, Πωλήσεις, Πρακτική άσκηση, Εξυπηρέτηση πελατών, Marketing ή Διοίκηση.\nΠεριοχές με τον μεγαλύτερο αριθμό από θέσεις σχετικές με 'Customer Service in Greece' είναι Αττική, Κρήτη ή Πελοπόννησος.\nΗ πόλη με τον τον μεγαλύτερο αριθμό επισκέψεων είναι: Αθήνα, Καλλιθέα, Παιανία, Χανιά ή Ηράκλειο.\nΟι μεγαλύτεροι εργοδοτες προσφέρουν Customer Service in Greece δουλείες\nΦίρμες προσφέρουν τις περισσότερες Customer Service in Greece- σχετικη θέση εργασίας είναι στην zoi, Γραφείο Διασύνδεσης, Marmaris Recruitment, HR Globally Talent, Oracle ή INTRASOFT International.\nΤο neuvoo.gr είναι η μεγαλύτερη ιστοσελίδα καρίερας στην χώρα με παραπάνω από 11361 θέσεις εργασίας διαθέσημες, 1,180 από τις οποίες οι Customer Service in Greece-είναι σχετικές.\nCustomer Service Rep Greece\n- πριν από 9 μέρες Role Purpose. The role purpose is to provide superior and efficient Order Management Services by... Provides information on a daily basis on customer orders, customer accounts, availability of products... Italian Customer Service & Technical Support, Athens, Greece\n- πριν από 6 μέρες The company is expanding and is now hiring Customer Service and Technical Support Representatives with... Turkish Customer Service & Technical Support, Athens, Greece. For immediate telephone interview, Please... English Customer Service & Technical Support, Athens, Greece\n- πριν από 6 μέρες English Customer Service & Technical Support, Athens, Greece. Don't delay email your CV today and find a... An opportunity to join a multinational company with over 2500 employees in Athens. A global leader in... Service Technician (m/f) Greece\n- πριν από 7 μέρες We are looking for Service Technicians who carry out work in our wind parks in Athens, Greece... Inform customer in case of works on the turbine. Carry out repair or exchange of main components... Swedish Customer Service Jobs Athens Greece\n- πριν από 2 μέρες Swedish Customer Services Jobs Athens Greece. A growing dynamic company is continually evolving and is a... their strength and experience means your career is in safe hands. Role. Handle inbound calls to and from... Arabic Technical Support, Customer Service, Greece\n- πριν από 5 μέρες Arabic Technical Support, Customer Service, Greece. Arabic Sales Agent. required in sunny Greece... Location Athens, Greece. Role Technical Support, Sales Administration & Customer Service. Start Date... French Customer Service & Technical Support, Athens, Greece\n- πριν από 6 μέρες French Customer Service & Technical Support, Athens, Greece. Don't delay email your CV today and find a... An opportunity to join a multinational company with over 2500 employees in Athens. A global leader in... Dutch Customer Service in Athens, Greece\n- πριν από 2 μέρες Language. Fluent Dutch, Good English. Place. Athens, Greece. Start date. as soon as possible (depends on... or call Claudia. 353 1 4188139 for further information. Our placement services are free to all... Μην χάσετε ποτέ μια ευκαιρία εργασίας. Λάβετε καθημερινά νέες θέσεις εργασίας στο e-mail σας.\nΣχετικές αναζητήσεις Customer Service In Greece\nΤοποθεσίες Αττική (575)


Χειμερινό Ηλιοστάσιο - Οι τρεις μεγάλες νύχτες και η αναγέννηση του Ηλίου | Tribune.gr\nΑρχική BLOG Χειμερινό Ηλιοστάσιο – Οι τρεις μεγάλες νύχτες και η αναγέννηση του Ηλίου\nΧειμερινό Ηλιοστάσιο – Οι τρεις μεγάλες νύχτες και η αναγέννηση του Ηλίου\n20 Δεκεμβρίου 2021, 08:52 | Γράψτε το σχόλιο σας\nΔιαβάστε σχετικά για Χειμερινό Ηλιοστάσιο,\nΧειμερινό Ηλιοστάσιο (21/12). Ακολουθούν οι τρεις μεγάλες νύχτες, 22, 23 και 24 Δεκεμβρίου, έως τη γέννηση του Αήττητου Ηλίου (Sol Invictus) στις 25, της επιστροφής του Φωτός μέσα από το πιο βαθύ σκοτάδι.\nΕπίσης, ίδιος συμβολισμός, ο Τριέσπερος Ηρακλής (Ήλιος) και ο Φοίνιξ (Ήλιος) που μετά από τρεις ημέρες αναγεννάται.\nΤο άστρο στην Ανατολή είναι ο Σείριος, που στις 24 Δεκεμβρίου ευθυγραμμίζεται με τα τρία λαμπρότερα άστρα της Ζώνης του Ωρίωνα, που αποκαλούνται και οι Τρεις Βασιλιάδες και δείχνουν την ανατολή της 25ης Δεκεμβρίου.\nΓια αυτό οι «Τρεις Βασιλιάδες» ακολουθούν το άστρο της Ανατολής για να δουν την γέννηση του Ήλιου.\nΟ ζωοδότης Ήλιος, όπως εξηγεί ο αρχιερέας των Δελφών Πλούταρχος, δεν είναι Θεός αλλά ιδέα και παράδειγμα του Θεού.\nΓια αυτό και ο Ιησούς αποκαλείται «νοητός Ήλιος».\n«Inventori lucis soli invicto augusto» (δοξάζω τον Αήττητο Ήλιο, τον Δημιουργό του Φωτός).\nΤο ελληνικό «Τριέσπερον» είναι εορτή προς τιμήν των πυρφόρων και ηλιακών θεοτήτων Ηρακλέους (ο οποίος κατά τον Κορνούτο ορίζεται ως «ο εν τοίς όλοις Λόγος καθ’ όν η Φύσις ισχυρά και κραταιά εστί και απεριγένητος ούσα, μεταδοτικός ισχύος και τοίς κατά μέρος και αλκής υπάρχων») και Ηλίου.\nΟι αρχαίοι Ρωμαίοι εόρταζαν στις 25 Δεκεμβρίου τα Μπρουμάλια (η λέξη υποδηλώνει τη μικρότερη ημέρα του χρόνου, dies brevissima > brevma > bruma, δηλ. το χειμερινό ηλιοστάσιο).\nΑργότερα, με την επιβολή της κρατικής ηλιολατρίας από τον Ρωμαίο αυτοκράτορα Αυρηλιανό, το ελληνικό «Τριέσπερον» επισκιάσθηκε (κατά μίμηση της περσικής λατρείας του Θεού Μίθρα που εόρταζε και αυτή την γέννηση του Θεού στις 25 Δεκεμβρίου) από την «επίσημη» ρωμαϊκή εορτή του Αήττητου Ήλιου (Sol Invictus).\nΗ «Ημέρα της Γεννήσεως του Αήττητου Ηλίου» («Dies Natalis Solis Invicti»), είναι η στιγμή που ο ακατάβλητος Ήλιος, έχοντας θριαμβεύσει επάνω στο σκοτάδι της «bruma», αρχίζει να ανέρχεται δυναμικά και υπερήφανα στον ουράνιο θόλο.\nΤον ίδιο συμβολισμό έχει και ο Φοίνιξ (από το «φοινός» = πορφυρός, βαθυκόκκινος), το μυθολογικό πουλί που ξαναγεννιέται απ’ τις στάχτες του.\nΣύμφωνα με τους Αιγυπτίους ονομάζεται Μπένου (Bennu) και βρισκόταν στη κορυφή της πυραμίδας που ξεπρόβαλε στη Δημιουργία από τα αρχέγονα ύδατα.\nO Φοίνιξ συνδέεται με το γιο του Όσιρη (Σείριος) και της Ίσιδος (Παρθένου), τον Ώρο, που είναι το θείο βρέφος.\nΟ Φοίνιξ αποτελεί ιερό ζώο του Βισνού, στην Ινδουιστική θρησκεία.\nΓια την ακρίβεια, συνδέεται με το Avatar του Βισνού (ένας από τους τρεις μεγάλους θεούς της συγκεκριμένης θρησκείας και κατά αυτούς ο συντηρητής των πάντων), τον δοξασμένο Ράμα (Ραμ) που είναι ο θεός του Ήλιου. Εκεί ονομάζεται Garunda.\nΣτον πρωτοχριστιανισμό, ο Φοίνιξ (Φοίνικας) αναπαριστά τον Ιησού Χριστό, που επίσης πεθαίνει και ανασταίνεται σε τρεις μέρες, όπως και ο Φοίνιξ αναγεννιέται πλήρως σε τρεις μέρες.\n«Για μένα ήσουν θανατηφόρος πυρετός\n»που μου `δωσε όμως χάρη και μ’ άφησε να ζήσω.\n»Και είδα πώς γίνεται απ’ τα σκοτάδια φως,\n»σιγά σιγά και εγώ ν’ ανατέλλω μαζί του».\nΟι τρεις μεγάλες νύχτες\nΤριέσπερο. Τρεις ημέρες σκότους, ο Ήλιος φαίνεται να «αργοστέκεται» πάνω στην εκλειπτική σαν να είναι έτοιμος να σταματήσει.\nΣτις 25 Δεκεμβρίου ο Ήλιος θα ανεγερθεί ξανά, ως Αήττητος Ήλιος (Sol Invictus), ως Ηρακλής (προσωνυμία του Αήττητου Ήλιου).\nΗ λαϊκή θρησκεία μετέτρεψε το αστρονομικό γεγονός και τον υπέροχο συμβολισμό που έδωσαν οι μύστες, οι ελευθερωτές των ανθρώπων, σε «θεϊκή σύλληψη»: Έτσι δημιουργήθηκε ο μύθος ότι ο Ηρακλής «συλλαμβάνεται» και «κυοφορείται» κατά τις τρεις μεγάλες νύχτες, την 21η, 22α και 23η Δεκεμβρίου, και «γεννάται» τη νύκτα της 24ης προς την 25η Δεκεμβρίου, οπότε η ημέρα αυτή εορτάζεται ως γενέθλια του Ηλιακού Θεού.\nΗ λαϊκή θρησκεία αρέσκεται στην εξιστόρηση παρθενογεννήσεων, το όνομα του θεού Ήλιου μόνο αλλάζει.\nΌσοι όμως μετέχουμε στον Ορθό Λόγο, ως «πιστοί και αφοσιωμένοι στρατιώτες του λαού», αναγνωρίζουμε και τιμούμε τον συμβολισμό ότι μέσα από το πιο βαθύ σκοτάδι θα ανακάμψει και θα θριαμβεύσει το φως.\nΌτι η Δικαιοσύνη, η Ελευθερία και η Αρετή θα επικρατήσουν επί της αδικίας και της φαυλότητας.\nΌτι οι ελεύθεροι άνθρωποι θα καταβάλουν τους τυράννους.\nΚαι όλα αυτά θα επιτευχθούν όχι με τρόπο μεταφυσικό και παράδοξο αλλά μέσα από αγώνες.\nΟ Αήττητος Ήλιος μας οδηγεί. Ave Sol Invictus. Jupiter Tonans Esterminatore Dei Tiranni Dell’ Universo.


Επίσκεψη της Μαρίας Οικονομάκου στην Θουρία (photos)\nΚΑΛΑΜΑΤΑ. Επίσκεψη στη Τοπική Κοινότητα Θουρίας πραγματοποίησε η επικεφαλής του συνδυασμού «ΚΑΛΑΜΑΤΑ ξεκινάμε» Μαρία Οικονομάκου συνοδευόμενη από το δημοτικό σύμβουλο Λεωνίδα Λιάππα όπου είχε συνάντηση με τον πρόεδρο της Κοινότητας Κωνσταντίνο Κυριακόπουλο.\nΟ κ. Κυριακόπουλος ενημέρωσε αναλυτικά την κα Οικονομάκου για τα προβλήματα της Θουρίας και συγκεκριμένα: την παραβατικότητα που έχει πάρει\nανεξέλεγκτες διαστάσεις, το ρέμα των Αγίων Θεοδώρων από το οποίο φαίνεται να απειλείται η περιοχή καθώς ένα τμήμα του, έχει κλείσει από φερτά υλικά, το γήπεδο της Θουρίας, τους σκουπιδότοπους, την κοινοτική και αγροτική οδοποιία που βρίσκονται σε άσχημη κατάσταση, την αξιοποίηση του παλαιού Γυμνασίου Θουρίας, τη διάνοιξη δασικών δρόμων, καθώς και για το αίτημα για κατασκευή στον ΑΣΟ, αθλητικών εγκαταστάσεων .\nΣτη συνέχεια μετέβησαν επιτόπου και είδαν από κοντά τα διαχρονικά προβλήματα που δυσκολεύουν την καθημερινότητα των δημοτών της Θουρίας.\nΕτικέτες: ΜΑΡΙΑ ΟΙΚΟΝΟΜΑΚΟΥ, ΘΟΥΡΙΑ, ΔΗΜΟΣ ΚΑΛΑΜΑΤΑΣ,


« Η Ελληνική κοινωνία που έιναι (πολιτισμένη και ανθρωπιστική) στους δολοφόνους ακάλεστους αλλοδαπούς, για τα Ελληνόπουλα δεν έχει φτιάξη ΜΚΟ???\nΌχι εμείς, εσείς, όχι εσείς, εμείς, όχι αυτοί αλλά οι άλλοι, όχι οι άλλοι αλλά αυτοί! »\nΑυτό θα έκανα και εγώ για το εγγόνι μου. Αυτό που δεν έκανε η δικαιοσύνη, η εγκάθετη κυβέρνηση και το σάπιο σύστημα, θα το έκανα εγώ!!!\nΤο νόμιμο, το ηθικό και το δίκαιο ισχύουν σε μια ευνοούμενη πολιτεία, σε καθεστώς προτεκτοράτου ισχύει σώζων εαυτόν σωθήτω!!!\nΤον καταδίκασαν για ένα κοτόπουλο – Τι λέει ο Εισαγγελέας\nΣάλο στα μέσα κοινωνικής δικτύωσης προκαλεί η υπόθεση 70χρονου παππού στη Λάρνακα, ο οποίος βρέθηκε στο εδώλιο του κατηγορουμένου και καταδικάστηκε από το δικαστήριο σε πρόστιμο €250 επειδή αναγκάστηκε να κλέψει ένα κοτόπουλο αξίας €6.40 από υπεραγορά στη Λάρνακα για να ταΐσει το διαβητικό εγγονάκι του που πεινούσε.\nΜε ανακοίνωσή του ο Γενικός Εισαγγελέας, αναφέρει ότι δεν ήρθε εις γνώση του, η υπόθεση κλοπής από συντάξιουχο».\nΌπως αναφέρει σε ανακοίνωσή του, ουδέποτε τέθηκε ενώπιον της Νομικής Υπηρεσίας για οδηγίες και ουδέποτε ήρθε σε γνώση του Γενικού Εισαγγελέα της Δημοκρατίας Κώστα Κληρίδη, ούτε και ζητήθηκε από κανένα η μή δίωξη ή η αναστολή ποινικής δίωξης, έτσι ώστε να μπορούσε ο ίδιος να έχει γνώση και να ασκήσει οποιανδήποτε διακριτική ευχέρεια στην υπόθεση της κλοπής από συνταξιούχο μικρής αξίας τροφίμου από υπεραγορά, διευκρινίζει η Νομική Υπηρεσία σε ανακοίνωσή της, στην οποία σημειώνεται παράλληλα ότι η ευκολία με την οποία ασκείται κριτική στη Νομική Υπηρεσία και στον Γενικό Εισαγγελέα χωρίς γνώση των γεγονότων, είναι αξιοσημείωτη.\n«Σε σχέση με δημοσιεύματα που αναφέρονται σε ποινή προστίμου που επιβλήθηκε από το Δικαστήριο σε συνταξιούχο για κλοπή από υπεραγορά μικρής αξίας τροφίμου, διευκρινίζεται ότι η άσκηση ποινικής δίωξης στην περίπτωση εκείνη, λόγω της φύσης του αδικήματος, έγινε από την Αστυνομία κατόπιν απαίτησης του Διευθυντή της υπεραγοράς και ουδέποτε τέθηκε ενώπιον της Νομικής Υπηρεσίας για οδηγίες και ουδέποτε ήρθε σε γνώση του Γενικού Εισαγγελέα της Δημοκρατίας, ούτε και ζητήθηκε από κανένα η μή δίωξη ή η αναστολή ποινικής δίωξης, έτσι ώστε να μπορούσε ο Γενικός Εισαγγελέας να έχει γνώση και να ασκήσει οποιανδήποτε διακριτική ευχέρεια», αναφέρεται σε ανακοίνωση της Νομικής Υπηρεσίας.\nΥπενθυμίζεται ότι «καθημερινά ο Γενικός Εισαγγελέας εξετάζει αιτήματα αναστολής ποινικών διώξεων και πλείστες είναι οι περιπτώσεις κατά τις οποίες δίδονται οδηγίες για μή έναρξη ή για αναστολή ποινικών διώξεων για καθαρά ανθρωπιστικούς λόγους στις κατάλληλες περιπτώσεις».\nΠαρά ταύτα, προστίθεται, «η ευκολία με την οποία ασκείται κριτική στη Νομική Υπηρεσία και στον Γενικό Εισαγγελέα χωρίς γνώση των γεγονότων, είναι αξιοσημείωτη».\nΕπιπρόσθετα, μιλώντας στο ΚΥΠΕ, ο Γενικός Εισαγγελέας είπε μεταξύ άλλων, πως θα ζητήσει από τον Πρόεδρο της Δημοκρατίας να δώσει χάρη στον συνταξιούχο, ενώ θα ζητήσει και διαγραφή του προστίμου.\nΥπενθυμίζεται, ότι ο ηλικιωμένος, εξήγησε στο δικαστήριο ότι αναγκάστηκε να κλέψει το κοτόπουλο επειδή είχε καθυστερήσει να σταλεί η σύνταξή του και δεν είχε χρήματα για να αγοράσει φαγητό στο εγγονάκι του που βρίσκεται υπό την προστασία του.\n«Ήταν μια στιγμή ντροπής για μένα. Αναγκάστηκα και έκλεψα γιατί δεν πληρώθηκα τη σύνταξή μου. Λυπόμουν να μείνει νηστικό το μωρό», ανέφερε μεταξύ άλλων στο δικαστήριο ο ηλικιωμένος, ο οποίος παραδέχθηκε ενοχή.\nΤο απίστευτο περιστατικό συνέβη σε γνωστή υπεραγορά της Λάρνακας και τον 70χρονο αντιλήφθηκε υπάλληλος της υπεραγοράς.\nΤο συμβάν κάνει το γύρο του διαδικτύου με τον παππού να συγκεντρώνει στο πρόσωπό του ένα πρωτόγνωρο κύμα συμπαράστασης. Αγανακτισμένοι πολίτες μέσω γκρουπ στα μέσα κοινωνικής δικτύωσης εκφράζουν την οργή και την αγανάκτησή τους για την καταδίκη του 70χρονου από το δικαστήριο, το οποίο φαίνεται να εξάντλησε την αυστηρότητά του, και καλούν σε μποϊκοτάζ της συγκεκριμένης υπεραγοράς σε ένδειξη διαμαρτυρίας.\nΟ θάνατος παραφύλαγε στην χειρονομία συμπόνιας και ανθρωπιάς εξ αιτίας των ανθρωποειδών πολιτικών!\nΑυτά συμβαίνουν στην δημοκρατική Αυστραλία!!! Μήπως έτσι φτιάχνουν τους τρομοκράτες;;;\n10 Νοεμβρίου, 2017, 2:13 μμ | ΚΑΤΗΓΟΡΙΑ: ΑΠΑΝΘΡΩΠΙΑ | Αφήστε ένα σχόλιο |


Ανοιχτή Επιχειρηματικότητα – Σελίδα 7 – Ανοιχτή Επιχειρηματικότητα\nΗ Τράπεζα της Ελλάδος έθεσε πρόσφατα σε λειτουργία τον Κόμβο Καινοτομίας FinTech, μέσω του οποίου παρέχει υποστήριξη και ενημέρωση σε φυσικά πρόσωπα και επιχειρήσεις που εισάγουν ή σκέπτονται να εισάγουν καινοτόμα χρηματοοικονομικά προϊόντα, υπηρεσίες ή επιχειρηματικά μοντέλα βασισμένα σε νέες τεχνολογίες. Σκοπός της πρωτοβουλίας είναι ο Κόμβος Καινοτομίας FinTech να λειτουργήσει ως το κεντρικό σημείο επαφής ...\nΜε πλούσιο και χρήσιμο περιεχόμενο που επικαιροποιείται σε συνεχή βάση, η διαδικτυακή πύλη «Η Ευρώπη σου» παρέχει τη δυνατότητα στους πολίτες και στις επιχειρήσεις να πληροφορηθούν για μια σειρά από πρακτικά θέματα σχετικά με τα δικαιώματά τους και τις προσφερόμενες ευκαιρίες στο εσωτερικό της Ευρωπαϊκής Ένωσης. Η εν λόγω πύλη είναι διαθέσιμη σε 23 γλώσσες, συμπεριλαμβανομένης της ...\nΜε επιτυχία ολοκληρώθηκε το hackathon που διοργανώθηκε από το MIT Hacking Medicine στις 22 με 24 Φεβρουαρίου 2019, στο Κέντρο Ανάπτυξης Επιχειρηματικότητας του Εμπορικού και Βιομηχανικού επιμελητηρίου Αθηνών(ΕΒΕΑ), υπό την οργάνωση του eHealth Forum. Το Hackathon άνοιξε με τις ομιλίες των κυριών Λίνας Νικολοπούλου, Kλεοπάτρας Αλαμανταριώτου και Βαρβάρας Κονδύλη από τους διοργανωτές, των κυρίων Ιωάννη Βρατακο ...\nΚατανοώντας το λογισμικό ανοιχτού κώδικα για επιχειρήσεις 01/03/2019 στο Κέντρο Στήριξης Επιχειρηματικότητας και Καινοτομίας του Ο.Π.Α.\nΤο Κέντρο Στήριξης Επιχειρηματικότητας και Καινοτομίας (Athens Center for Entrepreneurship and Innovation) του Οικονομικού Πανεπιστημίου Αθηνών σε συνεργασία με τον Οργανισμό Ανοιχτών Τεχνολογιών - ΕΕΛΛΑΚ, σας καλούν την Παρασκευή 1 Μαρτίου στις 15:00μμ να παρακολουθήσετε την ομιλία του Director of Engineering της Red Hat, Δημήτρη Ανδρεάδη με με τίτλο: “Κατανοώντας το λογισμικό ανοιχτού κώδικα για ...\nΠρόσκληση στην εκδήλωση: “Ευκαιρίες και Προκλήσεις για την Ελληνική Βιομηχανία στην Εποχή του Industry 4.0”, που διοργανώνεται από το ΙΟΒΕ, την Ελληνική Παραγωγή – Συμβούλιο Βιομηχανιών για την Ανάπτυξη και το ΕΒΕΟ ΕΜΠ //Πέμπτη, 7 Φεβρουαρίου 2019 Η ΕΛΛΗΝΙΚΗ ΠΑΡΑΓΩΓΗ – ΣΥΜΒΟΥΛΙΟ ΒΙΟΜΗΧΑΝΙΩΝ ΓΙΑ ΤΗΝ ΑΝΑΠΤΥΞΗ, το Ίδρυμα Οικονομικών και Βιομηχανικών Ερευνών (ΙΟΒΕ) και το Εργαστήριο Βιομηχανικής και Ενεργειακής Οικονομίας (ΕΒΕΟ)του ...


Συνδεθείτε στο fldsmn8930482930.xyz χρησιμοποιώντας τον λογαριασμό Steam σας\nΣημειώστε ότι το fldsmn8930482930.xyz δε σχετίζεται με το Steam ή την Valve\nΚάνοντας σύνδεση στο fldsmn8930482930.xyz μέσω Steam:\nΈνα μοναδικό αριθμητικό αναγνωριστικό θα μοιραστεί με το fldsmn8930482930.xyz. Μέσω αυτού, το fldsmn8930482930.xyz θα μπορεί να αναγνωρίσει το προφίλ κοινότητας Steam σας και να αποκτήσει πρόσβαση σε πληροφορίες σχετικά με τον λογαριασμό Steam σας ανάλογα με τις ρυθμίσεις απορρήτου προφίλ.\nΤο fldsmn8930482930.xyz μπορεί να αποκτήσει πρόσβαση σε κάθε πληροφορία στη σελίδα του προφίλ Steam σας που είναι ορισμένη να είναι ορατή δημόσια.


Όνομα – Έδρα – Σφραγίδα\nΗ Γενική Συνέλευση διακρίνεται σε τακτική και έκτακτη και συγκροτείται από τα οικονομικά τακτοποιημένα μέλη του σωματείου, (όπως προβλέπεται στο ### άρθρο 9).\nΤο Δ.Σ. έχει αποφασιστικό χαρακτήρα. Διοικεί το Σωματείο με βάση το νόμο, και το καταστατικό. Διαχειρίζεται την περιουσία του σωματείου και εκτελεί τις αποφάσεις της Γενικής Συνέλευσης. Προγραμματίζει και συντονίζει τις εργασίες του Σωματείου, με την αρωγή βοηθητικών επιτροπών συμβουλευτικού χαρακτήρα ή τη συνεργασία με άλλα άτ��μα και φορείς. Το Σωματείο διοικείται από 9μελες Διοικητικό Συμβούλιο που εκλέγεται από τη Εκλογοαπολογιστική Συνέλευση των μελών του Σωματείου κάθε τρία χρόνια. Το Δ.Σ. συγκροτείται από τον Πρόεδρο, έναν Αντιπρόεδρο, ένα Γενικό Γραμματέα ένα Ειδικό Γραμματέα, τον Ταμία και τέσσερα μέλη(2 μέλη από τους ειδικούς και 2 μέλη από τους ειδικευόμενους). Για τις θέσεις των αξιωμάτων του Δ.Σ. εκλέγονται μόνο μέλη του ΔΣ που είναι ειδικοί.\nΟ έλεγχος της διαχείρισης και η εποπτεία των αποφάσεων του Διοικητικού Συμβουλίου ανατίθεται σε τριμελή (3μελή) Ελεγκτική Επιτροπή που εκλέγεται όταν και όπως το Διοικητικό Συμβούλιο, με τριετή θητεία. Η επιτροπή κατά την πρώτη συνεδρίαση της εκλέγει τον πρόεδρό της. Τα καθήκοντα της Ε.Ε. είναι να επιβλέπει και εποπτεύει τις διαχειριστικές πράξεις του Δ.Σ. και ιδιαίτερα του Ταμία και να ελέγχει τη νομιμότητά τους. Ερευνά εάν πραγματοποιήθηκαν κανονικά οι πληρωμές και οι εισπράξεις και εάν υπάρχουν τα απαραίτητα δικαι��λογητικά. Δικαιούται να εξετάζει τα σχετικά με την οικονομική κατάσταση έγγραφα και βιβλία του Σωματείου και να ελέγχει το υπόλοιπο του ταμείου. Στο τέλος του ελέγχου κάθε διαχειριστικού έτους, συντάσσεται έκθεση για την διαχείριση του Δ.Σ. και υπογράφεται από όλα τα μέλη αυτής. Την έκθεση υποβάλλει ο Πρόεδρος της Ε.Ε. στην Γενική Συνέλευση.\nΤο διαχειριστικό έτος αρχίζει τη�� πρώτη Ιανουαρίου κάθε έτους και λήγει την τριακοστή πρώτη Δεκεμβρίου του ίδιου έτους.


Από την προεκλογική κίνηση των υποψηφίων στην Ήπειρο • EpirusPost • Ειδήσεις, Ιωάννινα, Άρτα, Πρέβεζα, Θεσπρωτία\nΑπό την προεκλογική κίνηση των υποψηφίων στην Ήπειρο\nΕπισκέψεις, περιοδείες, συναντήσεις περιλαμβάνει πλέον η καθημερινότητα των υποψηφίων βουλευτών όλων των κομμάτων και στους τέσσερις Νομούς της Ηπείρου.\nΟ χρόνος που έχουν στη διάθεσή τους μέχρι το άνοιγμα της κάλπης είναι περιορισμένος και στο διάστημα αυτό καλούνται να πετύχουν το καλύτερο δυνατό αποτέλεσμα για τους ίδιους αλλά και για τα κόμματά τους.\nΚώστας Τασούλας: Δεν είμαστε όλοι ίδιοι\nΠρωτόγνωρη και κρίσιμη χαρακτηρίζει την προεκλογική αναμέτρηση της 6ης Μαίου ο υποψήφιος βουλευτής της Νέας Δημοκρατίας Κώστας Τασούλας. Σε γραπτή του δήλωση αναλύει το δίλλημα των εκλογών σημειώνοντας ότι αυτές διεξάγονται κάτω από πρωτοφανείς συνθήκες.\n«Δεν είμαστε όλοι ίδιοι. Η Ν.Δ. και ο Πρόεδρός της κ.Α.Σαμαράς ζητούμε μία τεράστια ευθύνη. Να σηκώσουμε τη γονατισμένη χώρα μας όρθια και να μη επιτρέψουμε στις δυνάμεις του λαϊκισμού, του χάους, του μίσους και της χρεοκοπίας να επωφεληθούν από το βαθύ και δικαιολογημένο παράπονο του λαού μας», σημειώνει ο κ. Τασούλας.\nΟ Περικλής Βασιλάκης σε υπηρεσίες της Πρέβεζας\nΟ υποψήφιος Βουλευτής ΠΑΣΟΚ Ν. Πρέβεζας κ. Περικλής Βασιλάκης επισκέφτηκε την Περιφερειακή Ενότητα Πρέβεζας, την Αστυνομική Διεύθυνση Πρέβεζας καθώς και την Πυροσβεστική Υπηρεσία μέσα στα πλαίσια της προεκλογικής του εκστρατείας. Ο κ. Βασιλάκης άκουσε τα προβλήματα που αντιμετωπίζουν οι θεσμικοί φορείς της πόλης μας σχετικά με τους περιορισμένους πόρους που διαθέτουν και την έλλειψη υλικοτεχνικής υποδομής. Παράλληλα, δεσμεύτηκε πως η ανανέωση στον πολιτικό χάρτη της χώρας μας που θα υλοποιηθεί μέσω των βουλευτικών εκλογών της 6ης Μαΐου, θα δώσει οριστικές λύσεις στα φλέγοντα ζητήματα της περιοχής μας.\nΔημήτρης Τσιρώνης: Ασπίδα προστασίας τα μέτρα Βενιζέλου\nΕξαιρετικά σημαντική θεωρεί ο υποψήφιος βουλευτής Άρτας Δημήτρης Τσιρώνης την πέντε προτάσεις για την κοινωνική προστασία που ανακοίνωσε ο Ευάγγελος Βενιζέλος.\n”Με την άμεση εφαρμογή της δέσμης μέτρων για την Κοινωνική Προστασία αμέσως μετά τις εκλογές η Χώρα αποκτά ένα αποτελεσματικό δίχτυ κοινωνικής προστασίας και οι κοινωνικά ευαίσθητες ομάδες του πληθυσμού θωρακίζονται έναντι κάθε κινδύνου. Τα μέτρα αυτά αποκτούν ιδιαίτερη αξία αυτή την περίοδο της κρίσης και της ανέχειας” δήλωσε ο Υποψήφιος Βουλευτής ΠΑΣΟΚ Άρτας κ. Δημήτρης Τσιρώνης, αμέσως μετά την ανακοίνωση των μέτρων από τον Πρόεδρο του ΠΑΣΟΚ .\nΣτον αντιπεριφερειάρχη ο Ιωάννης Γόγολος\nΣτο πλαίσιο των επαφών του Υποψήφιου Βουλευτή κ. Ιωάννη Γόγολου με Θεσμικούς παράγοντες και Φορείς, ξεκίνησε τις επισκέψεις του από την Περιφερειακή Ενότητα Θεσπρωτίας όπου είχε συνάντηση με τον Αντιπεριφερειάρχη Π.Ε. Θεσπρωτίας Θωμά Πιτούλη.\nΣτις οικονομικές υπηρεσίες ο Δημήτρης Φίλης\nΟ κ. Δημήτρης Φίλης, υποψήφιος βουλευτής ΠΑΣΟΚ Ν. Ιωαννίνων, επισκέφτηκε στο πλαίσιο της προεκλογικής του εκστρατείας την Δημόσια Οικονομική Υπηρεσία Ιωαννίνων και το ΣΔΟΕ Ηπείρου. Συζήτησε με τους υπαλλήλους και τους φορολογουμένους θέματα που άπτονται της φορολογικής πολιτικής.\n« Για να παραμείνουμε ως χώρα στην ευρωζώνη και να έχουμε πρόσβαση στο μηχανισμό στήριξης και να ξεφύγουμε από τον εφιάλτη της ύφεσης και της ανεργίας χρειάζεται να βάλουμε μπροστά ένα εθνικό σχέδιο παραγωγικής ανασυγκρότησης.\nΒασική παράμετρος του νέου σχεδίου είναι η φορολογική πολιτική. Πρέπει να καταπολεμήσουμε την φοροδιαφυγή, να περιορίσουμε την παραοικονομία, να μειώσουμε τις δαπάνες του κράτους με αλλαγές και όχι με οριζόντιες περικοπές σε μισθούς , συντάξεις και επιδόματα», αναφέρει μεταξύ των άλλων σε δήλωσή του ο κ. Φίλης.\nΑντώνης Μπέζας: Να στείλουμε μήνυμα ελπίδας\n«Οι εκλογές της 6ης Μαΐου είναι οι πιο κρίσιμες για την πατρίδα μας μετά τη μεταπολίτευση. Στην προεκλογική περίοδο που διανύουμε, η Νέα Δημοκρατία και ο Πρόεδρός της Αντώνης Σαμαράς κινούνται με ξεκάθαρο και ρεαλιστικό σχέδιο και με όπλο τους την αλήθεια», αναφέρει σε γραπτή του δήλωση ο υποψήφιος βουλευτής Θεσπρωτίας Αντώνης Μπέζας.\nΣτην ίδια δήλωση ο κ. Μπέζας τονίζει πως στη μεγάλη προσπάθεια που γίνεται για την Ελλάδα και τη Θεσπρωτία δεν περισσεύει κανείς.\n«Όλοι μαζί ενωμένοι μπορούμε και πρέπει να δώσουμε τη μάχη.\nΝα εμπνεύσουμε, να συγκινήσουμε και να πείσουμε, ώστε να μας εμπιστευθούν οι πολίτες.\nΓιατί πάνω απ’ όλα είναι η πατρίδα και το μέλλον των παιδιών μας», υπογραμμίζει.


Γαλλικό Ινστιτούτο: Προσκλήσεις στις εξετάσεις Μαίου 2016\nΓΑΛΛΙΚΑΓΑΛΛΙΚΟ ΙΝΣΤΙΤΟΥΤΟΠΡΟΣΚΛΗΣΕΙΣIFA.GRNICOLAS CHRISTODOULOU\nΓαλλικά 20/04/2016 13:52\nΟι ατομικές σας προσκλήσεις θα αναρτηθούν εντός της ημέρας στην ιστοσελίδα του Γαλλικού Ινστιτούτου Ελλάδος (www.ifa.gr) και μπορείτε, όπως ήδη γνωρίζετε, να τις εκτυπώσετε.\nΟι υποψήφιοι στην επαρχία θα δουν ότι προσπαθήσαμε και ανοίξαμε μεγάλο αριθμό εξεταστικών κέντρων όσο το δυνατόν πλησιέστερα στον τόπο διαμονής τους. Αυτό δείχνει ακόμα μια φορά την κοινωνική πολιτική που ασκούμε για να βοηθήσουμε τους υποψηφίους και τις οικογένειές τους τόσο από οικονομικής όσο και από παιδαγωγικής απόψεως.\nΥπενθυμίζουμε ότι στις εξετάσεις προσερχόμαστε με στυλό (όχι μολύβι) και ταυτότητα/διαβατήριο ή ταυτοπροσωπία με σφραγισμένη φωτογραφία.\nΕπιτρέπεται η λογική χρήση διορθωτικού/blanco.\nΟ κάθε υποψήφιος προσέρχεται στο εξεταστικό κέντρο υποχρεωτικά τουλάχιστον 30 λεπτά πριν από την έναρξη των εξετάσεων.\nΜέσα στο εξεταστικό εισέρχονται μόνο οι υποψήφιοι.\nΠαρακαλώ να συμβουλεύεστε την περιγραφή της εξέτασής σας στην ιστοσελίδα μας (www.ifa.gr/examens) όπου αναγράφονται αναλυτικά όλες οι οδηγίες.\nΕυχόμαστε καλή επιτυχία σε όλους και σας ευχαριστούμε που επιλέξατε τις μόνες διεθνώς αναγνωρισμένες εξετάσεις στην γαλλική γλώσσα.\nΥ.Γ. Σε περίπτωση οιουδήποτε προβλήματος επικοινωνήστε ηλεκτρονικά και μόνον, στη διεύθυνση: examens@ifa.gr. Καμμία αλλαγή εξεταστικού κέντρου δεν γίνεται αποδεκτή από σήμερα, ημέρα κοινοποίησης της πρόσκλησης.\nΠροσοχή! Σημειώστε και κρατείστε τον 12ψήφιο κωδικό σας. Μόνο με αυτόν θα μπορέσετε να δείτε τα αποτελέσματά σας τον Ιούλιο και να τα εκτυπώσετε μαζί με την απόδειξη πληρωμής σας. Δεν θα σας αποσταλεί εκ νέου ο κωδικός αυτός.\nDr Nicolas Christodoulou\nDirecteur du Service des Examens et des Certifications\n« Προηγούμενο Παραλαβή Διπλωμάτων Sorbonne Δεκεμβρίου 2015\nΕπόμενο » ΓΑΛΛΙΚΟ ΙΝΣΤΙΤΟΥΤΟ: ΣΤΑΤΙΣΤΙΚΕΣ - ΠΟΣΟΣΤΑ ΕΠΙΤΥΧΙΑΣ ΜΑΙΟΥ 2015


Φυλιαδώνα Δομοκού: 2013\nΤην Τετάρτη 19 Ιουνίου, και ώρα 21.30 θα πραγματοποιηθεί μουσική εκδήλωση στο χώρο του Σχολείου. Μαζί μας θα είναι το συγκρότημα ΚΡΥΣΤΑΛΛΙΝΑ ΡΟΔΑ, παίζοντας ΠΟΠ και ΡΟΚ κομμάτια.\nΑναρτήθηκε από Φιλιαδώνα Δομοκού στις 11:29 π.μ. Δεν υπάρχουν σχόλια:\nΤην Κυριακή στης 30 Ιουνίου και ώρα 10:00 π.μ θα πραγματοποιηθεί Εθελοντική Αιμοδοσία σε αίθουσα του Δημοτικού Σχολείου Φυλιαδώνας. Η όλη πρωτοβουλία είναι του Συλλόγου Γυναικών.Παρακαλούμε να ενημερώσετε όσα περισσότερα άτομα για όσο το δυνατόν μεγαλύτερη συμμετοχή. Γιατί λίγο από το αίμα μας μπορεί να σώσει ανθρώπινες ζωές.\nΑναρτήθηκε από Φιλιαδώνα Δομοκού στις 11:38 μ.μ. Δεν υπάρχουν σχόλια:\nΔενδροφύτευση στην Φυλιαδώνα\nΤην Κυριακή 3 Μαρτίου θα πραγματοποιηθεί δενδροφύτευση στη Φυλιαδώνα Δομοκού, μετά από πρωτοβουλία του Πολιτιστικού Συλλόγου Γυναικών. Η συνάντηση θα γίνει το πρωί στην καφετέρια του χωριού "Το Σχολείο", και είναι ευπρόσδεκτοι όσοι εθελοντές επιθυμούν να βοηθήσουν στην προσπάθεια αυτή. Τα δέντρα που θα τοποθετηθούν είναι προσφορά του Δήμου Δομοκού.\nΑναρτήθηκε από Director στις 10:58 μ.μ. Δεν υπάρχουν σχόλια:\nΠροκήρυξη για την εκμίσθωση δημοτικού ακινήτου (γυμναστήριο) στη Τ.Κ. Ομβριακής.


Φθηνές πτήσεις από Πετσαμπούν στη Skyscanner\nΠτήσεις από Πετσαμπούν\nΕννοούσατε πτήσεις για Πετσαμπούν;\nΗ χρήση της Skyscanner είναι τόσο εύκολη και τόσο γρήγορη! Και, πάνω από όλα, είναι δωρεάν! Συγκρίνετε πτήσεις χαμηλού κόστους και κάντε απευθείας κράτηση των αεροπορικών σας εισιτηρίων από Πετσαμπούν κάνοντας κλικ στους δικτυακούς τόπους ταξιδιωτικών γραφείων και αεροπορικών εταιρειών.\nΡίξτε μια ματιά στις προσφορές πτήσεων που εμφανίζονται παρακάτω ή χρησιμοποιήστε το πλαίσιο αναζήτησης για να καταχωρίσετε τις ημερομηνίες του ταξιδιού σας και να βρείτε τα φθηνότερα αεροπορικά εισιτήρια από Πετσαμπούν για κάθε προορισμό.\nΑεροδρόμια κοντά σε Πετσαμπούν\n337 χλμ από Πετσαμπούν\n0 χλμ από Πετσαμπούν\n332 χλμ από Πετσαμπούν\n315 χλμ από Πετσαμπούν\n99 χλμ από Πετσαμπούν\n103 χλμ από Πετσαμπούν\nΠοιοι ταξιδεύουν από Πετσαμπούν\nΕνοικίαση αυτοκινήτου από Πετσαμπούν


Αεροπορικά από Ίμπιζα για Ρόδος από 242 € | Skyscanner\nΑεροπορικά από Ίμπιζα για Ρόδος\nΣτοιχεία πτήσης Ίμπιζα για Ρόδος\nΠοια είναι η καλύτερη τιμή για μετ' επιστροφής πτήση από Ίμπιζα προς Ρόδος;\nΗ καλύτερη τιμή που βρήκαμε στην Skyscanner για αεροπορικό εισιτήριο από Ίμπιζα προς Ρόδος είναι 241 €. Βρήκαμε αυτή την τιμή συγκεντρώνοντας διαφορετικούς μεταφορείς και είναι η φθηνότερη τιμή για ολόκληρο το μήνα.\nΠόσες αεροπορικές εταιρείες πραγματοποιούν απευθείας πτήσεις από Ίμπιζα προς Ρόδος;\nΔεν υπάρχουν αεροπορικές εταιρείες που να πραγματοποιούν πτήσεις απευθείας από Ίμπιζα προς Ρόδος.\nΔείτε τις πτήσεις από Ίμπιζα προς Ρόδος και βρείτε τα φθηνότερα εισιτήρια με τη Skyscanner\nΗ Skyscanner είναι μία γρήγορη και απλή μηχανή αναζήτησης η οποία συγκρίνει ανάμεσα σε εκατοντάδες πτήσεις όλων των μεγάλων αερογραμμών και ταξιδιωτικών πρακτορείων και βρίσκει για εσάς τις καλύτερες προσφορές και τα πιο φθηνά αεροπορικά εισιτήρια προς Ρόδος από Ίμπιζα.\nΠοια είναι η καλύτερη ημερομηνία για να κλείσετε τα εισιτήρια σας από Ίμπιζα προς Ρόδος?\nΒεβαιωθείτε πως θα εξασφαλίσετε την καλύτερη τιμή για τα αεροπορικά σας εισιτήρια. Βρείτε την κατάλληλη ημερομηνία για να κλείσετε τα εισιτήρια σας από Ίμπιζα προς Ρόδος απλά χρησιμοποιώντας το εργαλείο μας «Η καλύτερη στιγμή για κράτηση».\nΧρήσιμες πληροφορίες πριν την κράτηση των εισιτηρίων σας από Ίμπιζα προς Ρόδος\nΑπόσταση από Ρόδος προς Ίμπιζα\nΧρόνος πτήσης από Ρόδος προς Ίμπιζα\nΠοιες αεροπορικές εταιρείες έχουν τα φθηνότερα αεροπορικά εισιτήρια από Ίμπιζα προς Ρόδος\nΠοιες αεροπορικές εταιρείες πετάνε απευθείας για Ρόδος από Ίμπιζα.\nΚατεβάστε την εφαρμογή της Skyscanner και δείτε αναλυτικά κι εύκολα όλες τις δυνατότητες που σας προσφέρει η Skyscanner για το ταξίδι σας από Ίμπιζα προς Ρόδος.


Απεργιακή κινητοποίηση των δασκάλων 12 Σεπτεμβρίου | InfoKids\nReturn to Content Αρχική › Νέα › Απεργιακή κινητοποίηση των δασκάλων 12 Σεπτεμβρίου Απεργιακή κινητοποίηση των δασκάλων 12 Σεπτεμβρίου Τι κι αν το κουδουνάκι της νέας σχολικής χρονιάς θα σημάνει στις 11 Σεπτεμβρίου; Ήδη στις οι δάσκαλοι κατέρχονται σε απεργιακή κινητοποίηση. Η Διδασκαλική Ομοσπονδία Ελλάδας (ΔΟΕ) κήρυξε 24ωρη απεργία για την Τετάρτη 12 Σεπτεμβρίου, με τους δασκάλους να προχωρούν σε δίωρο συμβολικό αποκλεισμό των Διευθύνσεων Εκπαίδευσης σε όλη την Ελλάδα.\nΚυρίαρχο θέμα της διαμαρτυρία τους "η οικονομική εξαθλίωση, κυρίως των νέων εκπαιδευτικών, οι οποίοι υποχρεώνονται να ζήσουν κάτω από τα όρια στοιχειώδους διαβίωσης, με μισθούς πείνας των 570 ευρώ».\nαπεργίαδάσκαλοι Σοφία Κωστάρα Πέμπτη, 9 Αύγουστος, 2012 στην κατηγορία\n"Έρχονται" αναπληρωτές στην παράλληλη στήριξη για Α/θμια και μέχρι τέλη της εβδομάδας για Β/θμια Γιατί οι μαθητές δεν έχουν σχολείο στις 2 Νοεμβρίου; Υπ. Παιδείας: Συστήνονται 2.223 θέσεις εκπαιδευτικού προσωπικού Α/θμιας εκπαίδευσης Συγκέντρωση δασκάλων και καθηγητών για την υπεράσπιση της Δημόσιας Εκπαίδευσης (25/10) Δάσκαλοι και καθηγητές ενωμένοι για την υπεράσπιση του δημόσιου σχολείου Στάση εργασίας και συγκέντρωση διαμαρτυρίας στο Υπουργείο ανακοίνωσαν οι δάσκαλοι για την Παρασκευή ← Προηγούμενο ΆρθροΔιαγωνισμός ψαρέματος για καλό σκοπό (19/8) Επόμενο Άρθρο →Αντιδράσεις για τις παραστάσεις με δελφίνια στο Αττικό Πάρκο Χρησιμοποιήστε τον


Γράφτηκε από τον/την ΓΙΑΝΝΗΣ ΚΕΙΣΟΓΛΟΥ on 02 Απριλίου 2015 . Posted in Ηπειροσκόπιο\nΒλέποντας έναν παιδικό ποδοσφαιρικό αγώνα!..\n● Τι θα λέγατε να επιχειρήσω να περιγράψω ένα ποδοσφαιρικό αγώνα στον οποίο παίζουν παιδιά ηλικίας 16-17 ετών; Μη φοβάστε, δεν θα περιγράψω το αγωνιστικό του μέρος, μου είναι αδύνατο! Άλλωστε, το κάνουν πολύ καλύτερα οι αρμόδιοι συνάδελφοι του αθλητικού. Εγώ θα περιγράψω τι είδα στον αγωνιστικό χώρο, αλλά κυρίως στην εξέδρα, όπου παρακολουθούσαν αρκετοί γονείς.\nΠρέπει να πω εξ αρχής ότι κατέληξα σε ένα βασικό συμπέρασμα: Το να παρακολουθείς ένα ποδοσφαιρικό αγώνα θέλει κότσια, είναι ίσως από τις ελάχιστες περιπτώσεις όπου τα συναισθήματα εναλλάσσονται τόσο γρήγορα και τόσο απότομα, όπως θα εξηγήσω παρακάτω.\nΟ διαιτητής σφυρίζει, το ματς αρχίζει, οι γονείς χειροκροτούν και όσο περνά η ώρα οι παίκτες ιδρώνουν τις φανέλες τους. Οι φίλαθλοι γονείς ανυπομονούν και μαζί επευφημούν τις προσπάθειες των παιδιών, κατσαδιάζουν τον διαιτητή, τον βλέπουν σαν… κόκκινο πανί, καρφώνουν τα μάτια τους πάνω του, τον παρακολουθούν περισσότερο ίσως από τον αγώνα…\nΜια στραβή και τον… λούζουν με κοσμητικά επίπεδα. Αν δεν είναι δίκαιος κατά τη γνώμη τους, αλλοίμονό του, μαύρο φίδι που τον έφαγε. Αν πάλι είναι καλός και δίκαιος έτσι όπως το εννοούν οι ίδιοι όλα καλά. Έτσι είναι το ποδόσφαιρο…\nΟι παίκτες τρέχουν πάνω – κάτω, οργώνουν κυριολεκτικά το γήπεδο, οι επευφημίες πολλές για την ομάδα τους και τα χειροκροτήματα θερμά και συνεχή, ακόμη και στις αποτυχημένες προσπάθειες. Ενθαρρύνουν τα παιδιά και κείνα προσπαθούν να τα δώσουν όλα.\nΚαι μέσα στην αντιπαλότητα, στο κυνήγι της μπάλας, δύο ποδοσφαιριστές διεκδικώντας την κεφαλιά συγκρούονται και πέφτουν στο έδαφος. Ο ένας σηκώνεται αμέσως, ο άλλος διπλώνεται και δείχνει να πονά, ο αντίπαλος τρέχει πάνω του, του πιάνει το χέρι, του μιλά και τον σηκώνει όρθιο… Μεγαλείο! Ο αλληλοσεβασμός πρώτα απ’ όλα. Έτσι είναι το ποδόσφαιρο…\nΣκηνή που θα επαναληφθεί αρκετές φορές. Έχουν παιδεία τα παιδιά μας, ήθος, το γράφει και το πανό στο γήπεδο Τσανακτσής της ΕΠΣΗΠ, αναρτημένο στα μισογκρεμισμένα πλέγματα από την τελευταία κακοκαιρία, «όχι στη βία μέσα και έξω από το γήπεδο, μέσα και έξω από το σχολείο».\nΚοιτάζω μια στην κερκίδα, μια στον αγωνιστικό χώρο, οι φίλαθλοι – γονείς των παικτών δίνουν οδηγίες, φωνάζουν, παροτρύνουν, τύφλα να ‘χει ο προπονητής! Όλοι ξέρουν και δεν φτάνει αυτό, έχουν απαιτήσεις, πότε θα μπει το γκολ.\nΜια λανθασμένη κίνηση των παιδιών τους προκαλεί, για να ακουστεί μια φωνή «παιδιά είναι μην κάνετε έτσι»! Σωστά, παιδιά είναι, από τη μια ο κόσμος των μεγάλων και από την άλλη ο κόσμος των παιδιών. Τελικά, καταπιέζουμε τα παιδιά στο σπίτι και στο σχολείο, τα καταπιέζουμε και στο παιχνίδι.\nΤο ημίχρονο δίνει μια ανάσα, αλλά και το περιθώριο ανασύνταξης των δυνάμεων. Καλή η εμφάνιση και των δυο ομάδων, διχασμένες οι απόψεις για τη διαιτησία, χρειάζεται καλύτερος συντονισμός των παικτών, είναι μερικές από τις σκόρπιες ατάκες που ακούς. Αναρωτιέμαι τις διεργασίες που γίνονται στο μυαλό και την ψυχή των φιλάθλων.\nΠως τα καταφέρνουν αλήθεια; Μέσα σε ελάχιστα δευτερόλεπτα, αποδοκιμάζουν, βρίζουν (κόσμια, είναι η αλήθεια), επευφημούν, χειροκροτούν, γελούν, ωρύονται, παρατηρούν, επιπλήττουν, μουτζώνουν, παραπονιούνται. Ένα τσιγάρο δρόμος, παρέα με καφέ σε πλαστικό!\nΤα σχόλια για την απόδοση των παικτών ποικίλα, κάποιοι ξεχωρίζουν στα μάτια των φιλάθλων ρωτώντας: «ποιος είναι το 10αρι;». Τα παιδιά έχουν κουραστεί, οι φίλαθλοι ενθαρρύνουν για να αποδώσουν οι προσπάθειες για νίκη και ο προπονητής αρχίζει τις αλλαγές.\nΒγαίνει ένας παίκτης, αυτός που μπαίνει είτε θα φιλήσει το σταυρουδάκι που φορά, είτε θα ακουμπήσει το χέρι του στο χόρτο, είτε θα κάνει το σταυρό του! Γούρι θες να το πεις; Συνήθεια; Όπως και να το πεις, γι’ αυτόν είναι σπουδαίο, σημαντικό…\nΑναρωτιέμαι πώς να νοιώθουν τα παιδιά πριν, κατά τη διάρκεια του αγώνα, αλλά και μετά. Εντάξει, κατανοώ τα συναισθήματα της νίκης, ψάχνω εκείνα της ήττας. Και εδώ έχουν ευθύνη οι προπονητές, οι οποίοι πρέπει να μάθουν στους μικρούς ποδοσφαιριστές να διαχειρίζονται την ήττα.\nΈτσι είναι το ποδόσφαιρο ή καλύτερα αυτό θα έπρεπε να ήταν το ποδόσφαιρο. Μια γιορτή, με αναπτυγμένο το αίσθημα της ευγενούς άμιλλας!